title: Vlaardingen

text: Vlaardingenin naapurikunnat ovat Midden-Delfland pohjoisessa, Schiedam idässä, Rotterdam idässä ja etelässä ja Maassluis lännessä.


title: Vlaardingen

text: Vlaardingenin ystävyyskunta on tšekkiläinen Moravská Třebová.


title: Vlaardingen

text: Vuodesta 1987 on Vlaardingenin Suuressa kirkossa (Grote Kerk) jaettu joka maaliskuun 13. päivä kansainvälinen Geuzen-mitali (Geuzenpenning) henkilölle tai järjestölle, joka on puolustanut tai edistänyt demokratiaa ja vastustanut kaikenmuotoista diktatuuria, syrjintää tai rasismia. Vuonna 2008 mitalin sai presidentti Martti Ahtisaari.


title: Vlaardingen

text: Vuonna 1018 Vlaardingenin lähistöllä käytiin taistelu, jonka Hollanti voitti.


title: Vlaardingen

text: Vlaardingen kehittyi 1900-luvulla yhdeksi Alankomaiden suurimmista merisatamista. Suuren telakan valmistuminen vuonna 1958 läheiselle Rozenburg-saarelle kasvatti Vlaardingenin merkitystä.


title: Uglitš

text: Uglitš () on kaupunki Jaroslavlin alueella Venäjällä. Se sijaitsee Volgan yläjuoksulla 110 kilometriä Jaroslavlista länteen. Kaljazinin asemalta lähtevä sivurata yhdistää sen Moskovan ja Sonkovon väliseen rautatiehen. Kaupunki on Uglitšin piirin keskus. Asukkaita on 37 100 henkeä (vuonna 2005).


title: Uglitš

text:
Uglitš on yksi Venäjän vanhimpia kaupunkeja. Ensimmäisen kerran se mainitaan vuonna 937, Ipatjevin kronikassa vuonna 1148. 1100-luvulla kaupunki kuului Vladimir–Suzdalin ruhtinaskuntaan ja vuonna 1218 siitä tuli itsenäisen ruhtinaskunnan keskus. Mongolivalloittajat hävittivät kaupungin vuonna 1238. Vuonna 1329 se liitettiin Moskovaan, jonka sisällä se muodosti erillisen läänitysruhtinaskunnan. Vuosina 1608–1611 puolalaiset hävittivät kaupunkia. Vuodesta 1777 lähtien se oli Jaroslavlin lääniin kuuluneen kihlakunnan keskus. Neuvostoaikana Uglitšin tunnetuin yritys oli kellotehdas Tšaika. Nykyään siellä on lähinnä kone- ja elintarviketeollisuutta. Kaupungin alueella sijaitsee vuonna 1940 valmistunut Uglitšin vesivoimalaitos.
Kaupunki on yksi Moskovaa ympäröivän Kultaisen renkaan historiallisista matkailukohteista. Keskustassa on kreml, joka sijaitsee Volgaan työntyvällä niemellä. Kremlissä on 1400-luvun loppupuolella rakennettu läänitysruhtinaiden palatsi, Kristuksen kirkastumisen katedraali vuodelta 1485, koristeellinen pyhän Demetrioksen kirkko (1683–1692) ja klassistinen kaupunginduuman rakennus (1815). Lähellä sijaitsevassa Aleksein luostarissa on vuonna 1628 rakennettu ainutlaatuinen Neitsyt Marian kuolonuneen nukkumisen kirkko ja sen vieressä Johannes Kastajan kirkko vuodelta 1681. Kaupungin länsiosassa on vuosina 1674–1677 rakennettu Ylösnousemuksen luostarin rakennuskokonaisuus. Volgan rannalla on runsaasti koristeltu Johannes Kastajan syntymän kirkko (1689–1690).


title: Uglitš

text: Kaupungin keskusta on rakennettu vuonna 1784 laaditun säännöllisen asemakaavan mukaan. Keskustorilla, jolta haarautuu kolme pääkatua, on 1700–1800-lukujen vaihteessa rakennetut kauppahallit sekä Kazanin kirkko vuodelta 1788. Keskustan nähtävyyksiä ovat 1700-luvun lopun kaksikerroksinen puinen asuintalo, klassistiset kauppiastalot ja hallintorakennukset, koristeelliset 1800-luvun puiset asuintalot, 1600-luvun tyyliin rakennettu Korsunin kirkko (1730), Jumalan ilmestymisen juhlan luostari ja sen uusbysanttilainen kirkko (1858), moskovalaista barokkia edustava Smolenskin kirkko (1700) ja klassistinen Feodorin kirkko (1818). Uglitšin museon kokoelmissa on 1500–1600-lukujen ikoneja, 1700–1900-luvun venäläistä maalaustaidetta, 1600–1800-luvun veistoksia sekä käsityötaidetta.


title: Maurice Duplessis

text: Maurice Le Noblet Duplessis (20. huhtikuuta 1890 – 7. syyskuuta 1959) oli kanadalainen poliitikko. Hän toimi Québecin provinssin pääministerinä vuosina 1936–1939 ja 1944–1959. Hän nousi vuonna 1933 Québecin konservatiivipuolueen johtoon, mutta johti myöhemmin siitä irronnutta omaa puoluettaan, Union Nationalea, jonka arvoja olivat konservatiivisuus ja québeciläinen nationalismi.


title: Maurice Duplessis

text: Duplessis syntyi poliitikko Nérée Le Noblet Duplessis’n poikana ja opiskeli lakimieheksi. Hän istui Québecin lakiasäätävän kokouksen jäsenenä vuodesta 1927 kuolemaansa. Hänen pääministeriaikanaan otettiin virallisesti käyttöön Québecin lippu. Hänen elämäänsä varjostivat terveysongelmat. Vasta diabetes lopetti alkoholin suurkulutuksen.


title: Maurice Duplessis

text: Duplessis piti yllä Union Nationalen läheisiä suhteita katoliseen kirkkoon. Hän on hyvin kiistelty hahmo Québecin historiassa.. Häntä on niin kiitetty ansioistaan kuin syytetty väärinkäytöksistään; kansalaisoikeudet eivät hänen aikanaan toteutuneet, ja lakkoja vastaan hän hyökkäsi kovin käsin. Kommunisteja, Jehovan todistajia ja ammattiliittoja hän ei katsonut hyvällä. Näiden ja muiden ryhmien oikeuksia rajoitti muun muassa Québecissä voimaan otettu Padlockin laki, joka kuitenkin kumottiin, kun se vietiin Kanadan korkeimpaan oikeuteen vuonna 1957.


title: Maurice Duplessis

text: Duplessis pysyi naimattomana koko ikänsä. Hän kuoli virassa, ja häntä seurasi Québecin pääministerinä Paul Sauvé.


title: Jay Oliva

text: Jay Oliva (s. 1976) on yhdysvaltalainen aasialaisia sukujuuria omaava animaattori ja animaatio-ohjaaja, joka aloitteli uraansa televisiossa 1990-luvun lopulla. Sittemmin hän on työskennellyt useimmiten Warner Bros. Animationin tuotannoissa, kuten Teen Titans, The Batman, Justice League Unlimited ja .


title: Peter Engberg

text: Peter Engberg (s. 28. joulukuuta 1970 Helsinki, Suomi) on suomalainen kitaristi ja tuottaja.


title: Peter Engberg

text: Engberg opiskeli Los Angelesin Musicians Institutessa, jossa hän sai oppia muun muassa Scott Hendersonilta. Hän valmistui Helsingin Sibelius-Akatemian jazz-osastolta vuonna 2000.


title: Peter Engberg

text: Engberg työskentelee pääasiassa freelancerina. Hän on levyttänyt ja konsertoinut muun muassa Sakari Kuosmasen, Samuli Edelmannin, Timo Rautiaisen, Pepe Willbergin, Laura Sippolan, Johanna Kurkelan, Kaija Koon, Tapani Kansan ja Sonata Arctican kanssa. Vuonna 2000 ilmestyi Engbergin ensimmäinen sooloalbumi "Tori", minkä lisäksi hän on julkaissut soolot "Poems" (2009) ja "True Lines" (2010). Ira Kaspi ja Peter Engberg ovat tehneet duona albumit "Standards" (2003), "A Rose" (2007), "Ystävien kanssa" (2009) ja "Mustavalkoisia sävyjä" (2010). Kaikki edellä mainitut levyt on julkaissut Engbergin oma äänitys- ja tuotantoyhtiö Impossible Music Oy.


title: Birger Slotte

text: Birger Slotte (7. lokakuuta 1900 Kokkola – 29. huhtikuuta 1983 Helsinki) oli suomalainen venesuunnittelija ja laivanrakennusinsinööri. Hän suunnitteli muun muassa useita R-veneitä sekä A-veneitä. Kaikki Slotten suunnittelemat ja tähän päivään säilyneet veneet luokitellaan klassikoiksi. Birger Slotte oli koko elämänsä HSS:n jäsen.


title: Birger Slotte

text:
Slotte opiskeli venesuunnittelua Berliinin Charlottenburgissa. Hän harjoitteli usealla telakalla Suomessa, Saksassa ja Hollanissa. Vuonna 1928 hän sai toimen Tammerfors Linne- & Jern-Manufaktur Aktie-Bolagettissa.
Vuonna 1935 hän muutti Helsinkiin ja työskenteli ensin Norjan Veritas-säätiöllä ja vuosina 1941–1945 FÅA:n insinööriosastolla osallistuttuaan sotaan Hangon rintamalla. Vuosina 1945–1954 hän työskenteli Wärtsilän Hietalahden telakalla. Loppu-uransa hän työskenteli Lloyds Register of Shippingin - Germanischer Lloyd – ja Bureau Veritaksen yhteisessä toimistossa Helsingissä.


title: Birger Slotte

text: Slotte kuuluu niihin suomalaisiin suunnittelijoihin joiden veneet tänään luokitellaan klassikoiksi. Ennen toista maailmansotaa suurimmaksi purjeveneluokaksi kasvaneen kolmioveneen ensimmäisen rakennetun veneen piirustukset olivat Slotten. Luokasta tuli Suomen Purjehtijaliiton hyväksymä vuonna 1928. Kolmiovene ”Gudungen” osoittautui nopeaksi pieneksi purreksi voittaen useita kilpailuja Pietarsaaressa. Slotte piirsi tämän jälkeen neljä kolmiovenettä lisää. Vuonna 1933 hän piirsi veneen HSK:n 15 neliömetrin luokkaan (myöhemmin C-vene). Vuonna 1936 hän piirsi ensimmäisen kansainvälisen luokan veneen eli 5m veneen ”Why Not”:in (L 3)(ex Linnea, La Douce, Rosita sittemmin alkuperäinen nimi palautettu). Slotte tuli erityisen tunnetuksi aikanaan suurempien kotimaisten luokkien eli A-veneiden ja Itä-meren 8 kasien ja kymppien suunnittelijana. Slotte suunnitteli myös Kansainvälisten luokkien veneitä joihin kuuluu mm. Slotten ehkä tunnetuin luomus, eli sotavuonna 1943 rakennettu kasi Vågspel sekä samana vuonna rakennettu 6mR Irma. Suuri osa Slotte suunnittelemista purjeveneistä on nähtävissä puolimalleina Helsingfors Segelsällskapetin kokoelmassa Liuskasaarella, seuran kerhohuoneessa ja Sven Joffs-kirjastossa.


title: Draix

text: Draix on kunta Alpes-de-Haute-Provencen departementissa Ranskassa. Vuonna 2013 siellä oli arviolta 98 asukasta. Kunnan pinta-ala on 23,04 neliökilometriä.


title: Rozenburg

text: Rozenburg on kunta Alankomaissa Etelä-Hollannin provinssissa, Nieuwe Waterwegin varrella. Asukkaita kunnassa on 12 478 (30.6.2008) ja väestötiheys on 2 767 as./km². Kunnan pinta-ala on 6,5 neliökilometriä, josta vettä on 1,99 km². Pinta-alaltaan Rozenburg on 1. tammikuuta 2009 alkaen Alankomaiden pienin kunta. Rozenburgin pormestari on Jaap Wolf. Kunnan keskuspaikka on samanniminen kuin kuntakin.


title: Rozenburg

text: Rozenburgin naapurikunnat ovat Maassluis pohjoisessa, Vlaardingen idässä ja Rotterdam etelässä.


title: Rozenburg

text: Rozenburgilla on Saksassa ystävyyskunta Östringen Baden-Württembergin osavaltiossa (vuodesta 1971).


title: Himoshoppaajan salaiset unelmat (elokuva)

text: Himoshoppaajan salaiset unelmat ("Confessions of a Shopaholic") on vuonna 2009 ensi-iltansa saanut P. J. Hoganin ohjaama romanttinen komediaelokuva. Se perustuu Sophie Kinsellan romaaneihin "Himoshoppaajan salaiset unelmat" (alkup. "The Secret Dreamworld of a Shopaholic", Yhdysvalloissa "Confessions of a Shopaholic") ja "Himoshoppaaja vierailla mailla" (alkup. "Shopaholic abroad").


text: Elokuvassa kuullaan sujuvaa suomen kieltä Janne Virtasen (näyttelijänä Tuomas Hiltunen) suusta.


title: Fontienne

text: Fontienne on kunta Alpes-de-Haute-Provencen departementissa Ranskassa. Vuonna 2013 siellä oli arviolta 131 asukasta. Kunnan pinta-ala on 8,18 neliökilometriä.


title: Le Fugeret

text: Le Fugeret on kunta Alpes-de-Haute-Provencen departementissa Ranskassa. Vuonna 2013 siellä oli arviolta 192 asukasta. Kunnan pinta-ala on 28,38 neliökilometriä.


title: Godzilla: The Series

text: Godzilla on vuosina 1998-2000 esitetty piirrosarja, jota Suomessa esitettiin Nelosella vuosina 2001–2002. Sarja on jatkoa vuoden 1998 Godzillalle, ja fanit ovatkin sanoneen sen olevan parempi kuin itse elokuvan jonka pääosaa näytteli Simpsoneissakin näytellyt Hank Azaria. Sarjaa tehtiin kahden tuotantokauden verran, ja myöhemmin niistä on myös valmistettu DVD ja VHS julkaisuja myös Suomeen. Sarja on saanut myös spinn-off sarjan, Monsters in Godzilla.


title: Châteauneuf-Val-Saint-Donat

text: Châteauneuf-Val-Saint-Donat on kunta Alpes-de-Haute-Provencen departementissa Ranskassa. Vuonna 2013 siellä oli arviolta 493 asukasta. Kunnan pinta-ala on 21,1 neliökilometriä.


title: Bennebroek

text: Bennebroek on entinen kunta Pohjois-Hollannin provinssissa Alankomaissa. Vuonna 2009 kunta liittyi Bloemendaalin kuntaan. Asukkaita Bennebroekissa on 5 150 (30.6.2008) ja väestötiheys on 2 943 as./km². Kunnan pinta-ala oli lakkautushetkellä 1,79 neliökilometriä, josta vettä oli 0,04 km². Bennebroek oli kuntaliitokseen saakka pinta-alaltaan Alankomaiden pienin kunta. Bennebroekin pormestarina toimi M. Beens-Jansen.


title: Bennebroek

text: Bennebroekin naapurikunnat olivat Heemstede pohjoisessa, Haarlemmermeer idässä, Hillegom etelässä ja Bloemendaal lännessä.


title: Bennebroek

text: Bennebroek on mahdollisesti perustettu 1200-luvulla. Bennebroekista tuli oma kuntansa 28. toukokuuta 1653.


title: Bennebroek

text: 29. maaliskuuta 2007 Bennebroekin ja naapurikunta Bloemendaalin kunnanvaltuustot hyväksyivät Bennebroekin liittymisen Bloemendaaliin 1. tammikuuta 2009. Pohjois-Hollannin provinssin hallitus hyväksyi liitoksen.


title: Patti Howeth

text: Patti Howeth on yhdysvaltalainen televisiokäsikirjoittaja, joka muistetaan parhaiten työstään Turtles – mutanttikilpikonnista 1980-luvun lopulla. Hänellä oli myös pieni äänirooli Tikun ja Takun pelastuspartiossa.


title: Mark Allen

text: Mark Allen (s. 22. helmikuuta 1986), lempinimeltään "The Pistol", on pohjoisirlantilainen snooker-ammattilainen, joka asustaa Antrimissa. Nuori Allen nousi 16 parhaan joukkoon ranking-listalla kaudeksi 2008/2009 kolmen kauden aikana. Allen oli naimisissa maailman parhaana pidetyn naispuolisen snookerin pelaajan Reanne Evansin kanssa.


title: Mark Allen

text: Mark Allen aloitti ammattilaisuransa vuonna 2005 ja tätä ennen hän voitti useita amatööritason turnauksia, kuten Euroopan mestaruuden ja useita Pohjois-Irlannin nuorten mestaruuksia. Jo ensimmäisellä kaudellaan 2005/2006 hän eteni pääturnaukseen "Maplin UK Championship"- sekä "Welsh Open"-turnauksissa. Ensimmäisellä kaudellaan Allen oli lähellä pääturnauspaikkaa myös maailmanmestaruusturnauksessa, mutta Andy Hicks pudotti hänet tällöin jatkosta viimeisellä karsintakierroksella. Kauden päätteeksi hän sijoittui ranking-listalla sijalle 62.


title: Mark Allen

text: Kaudella 2006/2007 Allen jatkoi vahvaa nousua ranking-listalla ollen kauden päätteeksi jo 32 parhaan joukossa sijalla 29. Kauden päättävässä maailmanmestaruusturnauksessa Allen raivasi tiensä pääturnaustasolle jo toisella ammattilaiskaudellaan, ja voitti "Crucible"-teatterissa ensimmäisellä kierroksella maailmanmestari Ken Dohertyn. Toisella kierroksella kuitenkin kokenut Matthew Stevens osoittautui paremmaksi. Tämä oli ensimmäinen kerta kun Allen oli 16 parhaan joukossa ranking-turnauksessa.


title: Mark Allen

text: Kausi 2007/2008 viimeistään oli läpimurtokausi Allenille. Kauden päätteeksi hän sijoittui lajin "eliittiin" eli 16 parhaan joukkoon ranking-listalla. Näin seuraavalla kaudella hänen ei tarvinnut pelata lainkaan karsintaotteluita. Kauden alkupuoliskolla Allen saavutti ensimmäisen ranking-turnauksen semifinaalinsa kotiturnauksessaan "Northern Ireland Trophy". Matkalla semifinaaliin Allen pudotti Graeme Dottin, Ryan Dayn sekä Gerard Greenen. Semifinaalissa Fergal O'Brien kuitenkin osoittautui vahvemmaksi. "Maplin UK Championship"-turnauksessa Allen pudotti Stephen Hendryn edeten 16 parhaan joukkoon, ja "Honghe Industrial China Open"-turnauksessa Allen eteni jopa puolivälieriin häviten kuitenkin siellä Shaun Murphylle.


title: Mark Allen

text: Kausi 2008/2009 käynnistyi Allenin osalta hyvin, sillä "Northern Ireland Trophy"-turnauksessa hän eteni puolivälieriin saakka saavuttaen näin hyvän määrän ranking-pisteitä heti kauden alussa. "Shanghai Masters" ja "London Royal Watches Grand Prix" eivät sujuneet yhtä hyvin, sillä näissä Allen hävisi jo ensimmäisen ottelunsa. "Bahrain Championship"-turnauksessa Allen palasi voittojen tielle, edeten aina semifinaaliin asti, jonka voitti koko turnauksen voittaja Neil Robertson erin 6-4. Kauden päätteeksi Allen nousi listalla sijalle 11. Kesällä 2009 järjestetyssä "Wuxi Classicissa" Allen saavutti ensimmäisen turnausvoittonsa kukistaen puolustavan mestarin Ding Junhuin finaalissa puhtaasti 6-0 .


title: Mark Allen

text: Kausi 2009-2010 sujui Allenin osalta tasaisesti, mutta ilman suurta menestystä. Kauden päätteeksi hän nousi yhden sijan listalla päätyen 10 parhaan joukkoon sijalle 10. Finaalipaikka "Championship Leaguessa", jossa Marco Fu voitti erin 3-2, ei tuonut ranking-pisteitä. Kauden paras sijoitus ranking-turnauksissa oli semifinaali "China Openissa", missä Ding eteni tästä ottelusta finaaliin kuitenkin vain hävitäkseen Mark Williamsille.


title: Mark Allen

text: Allen on urallaan tienannut jo yli 2 miljoonaa puntaa palkintorahoina.


title: Mark Allen

text: Mark Allen on erittäin hyökkäävä pelaaja, eikä pelkää aloittaa lyöntisarjaa haastavalla pitkällä pussituksella. Allen on hyökkäävällä pelityylillään haastanut monta huippupelaajaa ranking-turnauksissa uransa aikana. Asiantuntijat pitävät hänen lyöntitekniikkaansa ja eritoten asentoa hieman tavallisesta poikkeavana.


title: Mark Allen

text: Vuoden 2007 "Royal London Watches Grand Prix"-turnauksessa Allen aiheutti paheksuntaa lyömällä nyrkillä pöydän reunaan lyötyään mustan pallon pussiin, ja huomattuaan, että tuomari ei laittanut tätä takaisin omalle pisteelleen, koska se ei mahtunut tähän. Varsinkin vastapeluri Ken Doherty piti toimintaa epäammattimaisena ja häpeällisenä .


title: Adainville

text: Adainville on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 780. Adainvillen pinta-ala on 10 km².


title: Les Alluets-le-Roi

text: Les Alluets-le-Roi on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 1200. Les Alluets-le-Roin pinta-ala on 7 km².


title: Beynes (Yvelines)

text: Beynes on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2005 oli 7 535. Beynes'n pinta-ala on 19 km².


title: Mars Society

text: Mars Society on yhdistys, joka edistää miehitettyjen Mars-lentojen aloittamista ja Marsin asuttamista. Yhdistyksen perustivat Yhdysvalloissa ilmailu- ja avaruusinsinööri Robert Zubrin, ja muut vuoden 1998 puolivälissä. Yhdistyksen perustamiskokouksessa oli 700 eri alojen asiantuntijaa. Nykyään yhdistyksessä on tuhansia jäseniä ja se toimii 50 maassa.


title: Mars Society

text: Yhdistystä tukevat monet elokuvantekijät ja tieteiskirjailijat, muun muassa Gregory Benford, Kim Stanley Robinson ja James Cameron.


title: Mars Society

text: Mars Society tilasi Caltechilta Mars Direct -tutkimuksen, jossa tutkitaan suoraa lentoa Marsiin. Ohjelman ajatus on mahdollisimman taloudellinen ja turvallinen lento. Ohjelman mukaan lennolla on sekä maahan paluumoduuli että asuinmoduli.


title: Mars Society

text: Mars Society järjestää Mars-lentoja jäljittelemään pyrkiviä leirejä muun muassa autiomaa-alueilla, joissa asutaan jonkin aikaa tankkimaisessa "asuinmoduulissa". Tämä on niin sanottu MARS- eli "Mars Analogue Research Station Programme", "Marsia jäljittelevä tutkimusasema-ohjelma", ja asuinmoduuli on MHU, "Mars Habitat Unit". Moduuli painaa noin 46 tonnia, ja siihen mahtuu 4-6 ihmistä. Asemia on kaksi: Flashline Mars Arctic Research Station (FMARS) ja Mars Desert Research Station (MDRS).


title: Bréziers

text: Bréziers on kunta Hautes-Alpesin departementissa Ranskassa. Siellä on arviolta 201 asukasta (vuonna 2013) ja sen pinta-ala on 30,35 neliökilometriä.


title: Buc (Yvelines)

text: Buc on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2006 oli 5502. Bucin pinta-ala on 8 km².


title: Chambourcy

text: Chambourcy on kunta Yvelinesin departementissa Île-de-Francen hallintoalueella Ranskassa. Vuonna 2006 kunnan väkiluku oli 5 812. Chambourcyn pinta-ala on 8 km².


title: Dream Kiss

text: Dream Kiss on Kazumi Ohyan luoma neliosainen mangasarja. Siinä seurataan viisitoistavuotiaan Azuki Yamagishin ja Romeo-opiston poikien elämää. Sangatsu Manga julkaisi sarjakuvaa suomeksi vuonna 2007. Mangasarjaa suositellaan yli 12-vuotiaille


title: Dream Kiss

text: Azuki Yamagishi kuuluu Yamagishin tuotantoyhtiöön, ja hän saa tehtäväkseen arvioida tuotantoyhtiön uusimman hankkeen, Romeo-opiston, hakijoita. Azukilla on aina ollut huono miesonni, ja hän ihastuukin yhteen Romeo-opiston osanottajaan, Sooma Nakaidoon. Azuki huomaa joutuneensa aluksi kandidaattien joukkoon leikattuaan tukkansa, ja saa tilaisuuden tutustua poikiin. Azuki paljastuu ja aloittaa työnsä tuottajana, mutta hänen tunteensa Soomaa kohtaan vain vahvenevat kilpailun aikana. Sooma osoittaa myös kiinnostusta Azukiin, mutta heillä ei voi olla yhteistä tulevaisuutta kilpailun takia. Azuki joutuu kohtaamaan monia ongelmia myös muiden kilpailijoiden taholta. Soota Ueharan perhe ei salli pojan ottaa osaa kisaan, ja Daiki Sumin perhe ei usko pojan kykyihin tipan vertaa. Azuki onnistuu saamaan molemmat pojat mukaan kilpailuun ja lopulta hänen suhteensa Soomaan alkaa luonnistua. Neljännessä osassa on mukana myös kaksi pienempää kertomusta.


title: Dream Kiss

text: Azuki Yamagishi on viisitoistavuotias tyttö, joka työskentelee koulun ohella isänsä alaisuudessa tuotantoyhtiössä. Azukilla on kyky erottaa ihmisistä, onko heissä tähtiainesta. Azuki löysi Romeo & Romeon hyvin nuorena, ja kaikki työntekijät tuotantoyhtiössä kunnioittavat häntä. Azuki rakastuu sarjassa Sooma Nakaidoon joka on yksi Romeo-opiston kilpailijoista.


title: Dream Kiss

text: Sooma Nakaido on 16- vuotias poika, joka ottaa osaa tuotantoyhtiön kilpailuun, Romeo-opistoon. Sooma on luonteeltaan itsevarma ja toimintakykyinen ja huolehtii yksin kahdesta pikkuveljestään. Hän on toinen osapuoli Soo & Soo- parista.


title: Dream Kiss

text: Soota Uehara on myös 16- vuotias rikkaasta perheestä tuleva poika. Soota on hyvin kaunis pojaksi, hän on rauhallinen luonteeltaan. Soota on aluksi etäinen ja pidättyväinen, mutta osoittaa pian, että on myös hyvin mukava poika. Soota on toinen Soo & Soo-parista, ja ottaa myös osaa Romeo-opistoon.


title: Dream Kiss

text: Daiki Sumi on viisitoistavuotias poika, myös Romeo-opistossa. Daiki on luonteeltaan valoisa ja ystävystyy helposti. Daiki ei pidä tytöistä, koska on joutunut elämään sisaruksiensa hirmuvallan alla koko ikänsä, mutta ihastuu kuitenkin Azukiin. Daikin suhtautuminen tyttöihin muuttuu sarjan aikana.


title: Dream Kiss

text: Romeo & Romeo on Azukin ensimmäinen suuri löydös. Tooru ja Arata ovat Romeo-opiston edelläkävijöitä, he sekä laulavat että näyttelevät, ja kuuluvat Romeo-opiston tuomareihin. Aratalla on tunteita Azukia kohtaan ja Tooru seurustelee Chizuru Moritan kanssa, joka on myös yksi Azukin löydöistä.


title: Buc

text: Buc voi tarkoittaa:


title: Texel

text: Texel on saari ja kunta Pohjois-Hollannin provinssissa Alankomaissa. Asukkaita kunnassa on (30.6.2008) ja väestötiheys on neliökilometrillä. Kunnan pinta-ala on , josta vettä on . Texelin pormestarina toimii Joke Geldrop-Pantekoek. Kunnan keskuspaikkakunta on samanniminen kuin kuntakin.


title: Texel

text: Texel on suurin ja väkirikkain Länsifriiseinsaarista. Texelistä pohjoiseen seuraava saari on Vlieland.


title: Texel

text: Saarelta on kotoisin lammasrotu texel.


title: Texel

text: Texel muodostuu samannimisen kaupungin () lisäksi seuraavista osista:


title: Texel

text: Kylät (dorp, gehucht):Pienet kylät (buurtschap):Lisäksi kuntaan kuuluu asumaton Noorderhaaksin saari Texelin saaren lounaispuolella. Alun perin Texel muodostui kahdesta saaresta. 1600-luvulla saaret yhdistettiin polderilla toisiinsa. Nykyisin saarella on dyynejä ja kolmasosa saaresta on suojeltua aluetta.


title: Texel

text: Tavallisimmat kulkuneuvot saarella ovat auto ja polkupyörä. Texelillä on laaja polkupyöräreitistö. Saarelle pääsee lautalla (Royal TESO) mantereen Den Helderistä tai ilmateitse saaren kansainväliselle lentoasemalle.


title: Les Essarts-le-Roi

text: Les Essarts-le-Roi on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 6191. Les Essarts-le-Roin pinta-ala on 19 km².


title: Paul Poupard

text: Paul Joseph Jean Poupard (s. 30. elokuuta 1930) on ranskalainen kirkonmies. Hän sai katolisen vihkimyksensä papiksi 18. joulukuuta 1954 ja piispaksi 6. huhtikuuta 1979. Kardinaaliksi hänet tehtiin 25. toukokuuta 1985; hän yleni kardinaalidiakonista kardinaalipapiksi 29. tammikuuta 1996.


title: Paul Poupard

text: Poupard osallistui vuoden 2005 konklaaviin. Hän toimi vuoteen 2007 kulttuurin ja uskontojen välisen dialogin paavillisten neuvostojen puheenjohtajana.


title: Štšolkovo

text: Štšolkovo () on kaupunki Moskovan alueella, Venäjällä, linnuntietä 30 kilometriä Moskovan keskustan koillispuolella Kljazmajoen varrella. Kaupunki on Štšolkovon piirin hallinnollinen keskus. Vuonna 2010 kaupungin asukasluku oli 110 380 henkeä.


title: Štšolkovo

text: Štšolkovon lähistöllä sijaitsee Tškalovskin sotilaslentokenttä.


title: Domino (keksi)

text: Domino on Fazerin valmistama keksi. Domino on ollut aiemmin myös LU Suomen ja Mondelēz Suomen omistuksessa. Keksi koostuu kolmesta kerroksesta, joista päällimmäinen ja alimmainen ovat kaakaokeksiä ja keskimmäinen vaniljalla maustettua pehmeää täytettä.


title: Domino (keksi)

text: Keksistä on tehty erilaisia muunnelmia, kuten muun muassa Domino Minttu, Domino Choco, Domino Tuplasuklaa ja Mini Domino.


title: Domino (keksi)

text: Domino-keksin kehitti Fazer 1950-luvulla. Tätä ennen kuitenkin vastaavanlaisia keksejä oli olemassa, kuten vuonna 1912 lanseerattu Oreo ja vuonna 1908 Hydrox.


title: Domino (keksi)

text: Domino on useana vuonna arvioitu Taloustutkimuksen ja "Markkinointi & Mainonta" -lehden Brändien arvostus -tutkimuksessa Suomen arvostetuimmaksi keksimerkiksi.


title: Domino (keksi)

text: Vuonna 2006 Fazer kehitti Domino Ice Cream -jäätelön.


title: Maurice Roy

text: Maurice Roy (25. tammikuuta 1905 – 24. lokakuuta 1985) oli kanadalainen kirkonmies. Hän sai katolisen vihkimyksensä papiksi 12. kesäkuuta 1927 ja piispaksi 1. toukokuuta 1946. Hän toimi Québecin arkkipiispana vuosina 1947–1981 ja oli kardinaali vuodesta 1965.


title: Maurice Roy

text: Roy nousi vuonna 1967 maallikkojen sekä oikeuden ja rauhan paavillisten neuvostojen puheenjohtajaksi. Vuonna 1973 hänestä tuli myös paavillisen perheneuvoston puheenjohtaja. Kaikista kolmesta virasta hän vetäytyi 16. joulukuuta 1976.


title: Maurice Roy

text: Vuosina 1946–1982 Roy oli Kanadan armeijan piispa. Hän osallistui kardinaalina vuoden 1978 kahteen konklaaviin.


title: Maurice Roy

text: Roy on saanut lukuisia kunnianosoituksia, joihin kuuluvat muun muassa CC- ja OBE-arvonimet.


title: Helmut Ringelmann

text: Helmut Ringelmann (4. syyskuuta 1926 München, Saksa – 20. helmikuuta 2011 Grünwald, Saksa) oli saksalainen tuottaja ja tuotantopäällikkö. Hän tuotti monia tunnettuja televisiosarjoja: "Kettu", "Siska", "Derrick" ja "Komissaari". Hänen tuotantoaan ovat myös "Rikosmuseo kertoo" ja monet muut. Hän näytteli yhdessä "Derrickin" jaksossa. Hän oli tuotantopäällikkönä muutamissa vähemmän tunnetuissa projekteissa.


title: Helmut Ringelmann

text: Ringelmann oli naimisissa Evelyn Opelan kanssa vuodesta 1986 kuolemaansa asti.


title: Giuseppe Betori

text: Giuseppe Betori (s. 25. helmikuuta 1947 Foligno) on italialainen roomalaiskatolinen arkkipiispa. Hänet vihittiin papiksi Folignon hiippakuntaan 26. syyskuuta 1970 ja nimitettiin Faleronen titulaaripiispaksi 5. huhtikuuta 2001. Piispaksi vihkiminen seurasi 6. toukokuuta. Pääkonsekraattorina toimi Camillo Ruini, jota avustivat Arduino Bertoldo, Ennio Antonelli, Antonio Buoncristiani ja Giovanni Benedetti.


title: Giuseppe Betori

text: Betori sai 8. syyskuuta 2008 nimityksen Firenzen arkkihiippakunnan arkkipiispaksi, jonka virkaan hänet asetettiin 26. lokakuuta.


title: Giuseppe Betori

text: Betori selviytyi 4. marraskuuta 2011 hengissä hyökkäyksestä, jossa iäkäs mieshenkilö haavoitti ampumalla Betorin autonkuljettajana toiminutta sihteeriä ja pakeni sitten paikalta aseen mentyä jumiin.


title: The Brian May Band

text: The Brian May Band perustettiin vuonna 1992 Brian Mayn taustayhtyeeksi hänen "Back to the Light"- sekä myöhemmin "Another World "-albumiensa kiertueille. Yhtye on konsertoinut Euroopassa, Pohjois- ja Etelä-Amerikassa, Aasiassa, Australiassa, Uudessa-Seelannissa sekä Uudessa-Guineassa esittäen sekä Mayn soolouran sekä Queenin materiaalia. Livealbumi ja -video Brixtonista julkaistiin vuonna 1994.


title: The Brian May Band

text: "Too Much Love Will Kill You "-single vuodelta 1992 on Brian Mayn korkeimmalle yltänyt soolosingle, se saavutti Britannian singlelistapaikan #5. Kappale voitti myös arvostetun Ivor Novello -palkinnon.


title: The Brian May Band

text: "Back to the Light "-albumilla ja -kiertueella kokoonpanoon kuuluivat Cozy Powell (rummut), Mike Caswell (kitara vuonna 1992), Jamie Moses (kitara vuonna 1993), Spike Edney (kosketinsoittimet), Neil Murray (basso). Taustalaulusta vuonna 1992 vastasivat Maggie Ryder, Miriam Stockley sekä Chris Thompson, ja vuonna 1993 Cathy Porter sekä Shelley Preston. "Another World "-albumilla ja kiertueella mukana olivat Eric Singer (rummut), Jamie Moses (kitara), Spike Edney (kosketinsoittimet), Neil Murray (basso) sekä Susie Webb ja Zoe Nicholas (taustalaulu).


title: Carlo Agostini

text: Carlo Agostini (22. huhtikuuta 1888 – 28. joulukuuta 1952) oli italialainen kirkonmies. Hän sai katolisen vihkimyksensä papiksi 24. syyskuuta 1910 ja piispaksi 10. huhtikuuta 1932. Hän toimi ensin vuodesta 1932 Padovan piispana, sitten vuodesta 1949 Venetsian patriarkkana.


title: Carlo Agostini

text: 29. marraskuuta 1952 ilmoitettiin, että Agostinista tulisi kardinaali. Hän ennätti kuitenkin kuolla hieman ennen konsistoriota, joka järjestettiin 12. tammikuuta 1953.


title: SK Rotor Volgograd

text: Rotor () on vuonna 1929 perustettu jalkapalloseura Volgogradin kaupungista Venäjältä. Joukkue pelaa Venäjän kolmanneksi korkeimmalla sarjatasolla kakkosdivisioonan etelälohkossa.


title: SK Rotor Volgograd

text: Seura perustettiin vuonna 1929 nimellä "Traktorstroitel" Stalingradin (nyk. Volgograd) traktoritehtaan joukkueeksi. Historiansa aikana se on tunnettu useilla nimillä:Neuvostoliiton kansallisiin sarjoihin joukkue osallistui ensimmäisen kerran vuonna 1937 ja nousi seuraavaksi kaudeksi pääsarjatasolle, missä se pelasi aina vuoteen 1950 saakka. 1970-luvun joukkue vietti kolmanneksi korkeimmalla sarjatasolla kakkosliigassa, mutta nousi 1982 ykkösliigaan ja vuosiksi 1989–1990 pääsarjaan. Noususuhdanne jatkui Neuvostoliiton hajoamisen jälkeen ja Rotor oli 1990-luvun alkupuolella eräs Venäjän parhaimmista joukkueista. Se saavutti Moskovan Spartakin takana useita mitalisijoja Venäjän liigassa ja pääsi myös eurokentille. Sittemmin menestys laantui ja kulminoitui vuonna 2005 ammattilaisseuran aseman menettämiseen. Seuran kakkosjoukkue "Rotor-2" kuitenkin jatkoi pelaamistaan ammattilaisliigan kakkosdivisioonassa ja entisen edustusjoukkueen pelaajat siirtyivät siihen, ja nimestä pudotettiin numero kaksi pois.


title: Ruusukesammal

text: Ruusukesammal eli lehtoruusukesammal ("Rhodobryum roseum") on ruusukesammalten sukuun ja hiirensammalten heimoon kuuluva sammal. Sillä on vaakatasossa kasvava varsi, josta nousee 2–5 cm korkeita sivuversoja. Versojen latvassa on lehtiruusuke. Lehdet ovat keskisuonellisia ja kärjestä hampaisia. Lehdet ovat niin leveät, että kasvia voi erehtyä pitämään siemenkasvina eikä sammalena. Ruusukesammalta tavataan lehdoissa ja lehtomaisissa kangasmetsissä. Lehtoruusukesammal on yleinen koko Suomessa.


title: Drop Mania

text: Drop Mania on suomalaisen Ninai Gamesin kehittämä pulmapeli, joka julkaistiin vuonna 1999 Microsoft Windowsille. Pelin julkaisi Suomen Kotijäätelö Oy, jonka jäätelöautoissa peliä myytiin yhteensä yli 50 000 kappaletta.


title: Drop Mania

text: Fathammer julkaisi pelin jatko-osan, Super Drop Manian, Symbian OS:lle ja Windows Mobilelle vuonna 2005.


title: Drop Mania

text: "Drop Mania" muistuttaa "Tetristä": ruudun yläreunasta putoaa värikkäitä paloja, jotka kerääntyvät ruudun alareunaan. "Drop Maniassa" tarkoituksena on järjestää palikoita samanväristen palojen ryhmiin ja osua niihin samanvärisellä ”räjähdyspalikalla”, joka tuhoaa ryhmän, jolloin pelaaja saa pisteitä. Pisteiden saanti riippuu siitä, kuinka iso ryhmä on, kuinka monta ryhmää räjähtää kerralla ("combo") ja kuinka monta ryhmää räjähtää peräkkäin ("chain").


title: Drop Mania

text: Samaa peli-ideaa hyödynnettiin vuoden 2001 pelissä "Rampage Puzzle Attack".


title: Englantilainen sukellusveneosasto Itämerellä

text: Englantilainen sukellusveneosasto toimi Itämerellä ensimmäisen maailmansodan aikana. Osaston tarkoituksena oli estää ruotsalaisen rautamalmin kuljetukset Saksaan. Osastoon kuului yhdeksän sukellusvenettä ja joukko huoltoaluksia. Sen kotisatamana toimi Tallinna ja sodan loppuvaiheessa Helsinki. Osaston päällikkönä toimi väliaikainen kommodori Francis Cromie.


text: Saksan Itämeren-divisioonan vallatessa Helsingin huhtikuussa 1918 osaston alukset upotettiin Harmajan edustalle.


text: Aluksia yritettiin nostaa 1920-luvulla, mutta ne olivat niin pahasti romuttuneita, että pintaan saatiin vain muutama rungon kappale ja irtoromua. Loput myytiin sodan jälkeen helsinkiläiselle romuttaja Jouko Koskiselle (”Romu-Koskinen”), joka piti kuuluisaa romutustelakkaa Katajanokan kärjessä 1970-luvun loppuun asti.


text: Itä-saksalais-puolalainen romutusyhtiö "Beckendorf Gebrüder" nosti omin lupineen kuusi tonnia Harmajan sukellusveneromuista, mutta joutui pitkän takaa-ajon jälkeen VMV 11:n pidättämäksi.


text: Romujen anastajat vangittiin ja heidän työaluksensa, sukellusvarusteensa ja nostetut romut takavarikoitiin oikeuden päätöksellä. He istuivat pitkän vankeustuomion Suomessa ja karkotettiin maasta vapautumisen jälkeen. Kansainvälinen tuomioistuin Haagissa ei ottanut heidän valitustaan edes käsiteltäväkseen.


text: 1980-luvun alussa muutama harrastesukeltaja kartoitti jäljellä olevia romuja. Jäljellä on vain irrallista romua, ainoat jotenkin tunnistettavat osat ovat muutamat moottorien sylinterilohkot. Niiden on todettu vastaavan mitoiltaan brittiläisiä dieseleitä.


title: Marsin asuttaminen

text: Marsin asuttaminen tarkoittaa suunnitelmia, joka tähtää pysyvän Mars-asutuksen perustamiseen. Mars on kylmä, ohutkaasukehäinen, aavikkoinen planeetta, jossa ihminen ei tule toimeen ilman avaruuspukua. Näin ollen Mars-aseman tulisi tarjota asukkailleen suojaa, ruokaa, hengitysilmaa, energiaa ja liikennepalveluita. Marsin kaasukehä ja magneettikenttä eivät suojaa planeettaa auringonpurkausten hiukkassäteilyltä ja jatkuvalta avaruussäteilyltä. Marsissa on usein laajoja pölymyrskyjä, jotka saattavat vaikeuttaa liikkumista ja haitata radioliikennettä. Marsin etuna on, että siellä on vesijäätä, jolloin siitä ja kaasukehän hiilidioksidista voidaan valmistaa kemiallisin keinoin polttoaineita ja happea. Marsissa saattaa myös olla käyttökelpoisia mineraaleja. Marsiin on pitkä matka, lento sinne vie ainakin 180 päivää. Yksi suurimpia ongelmia Mars-aseman perustamisessa olisi tällä hetkellä täysin suljetun elossapitojärjestelmän kehittäminen. Elossapitojärjestelmä tarjoaa avaruudessa hapen, veden, ravinnon ja niin edelleen. Koska Mars on kaukana Maasta, ainakaan pitkäaikaista oleskelua varten ei ole järkevää tuoda aseman ruoka-aineita Maasta käsin.


title: Marsin asuttaminen

text:
Jos miehitettyjä Mars-lentoja aletaan joskus tulevaisuudessa tehdä, nämä lennot saattavat jo ensimmäisestä lennosta alkaen tähdätä pysyvän tutkimusaseman perustamiseen. Jo ensimmäisellä Mars-lennolla saattaa olla mukana asuinmoduuli. Tilapäisinä asumuksina saatetaan aluksi käyttää avaruuden oloihin kehitettyjä puhallettavia telttoja. Hieman myöhemmin saattavat astua kuvaan pyörillä liikkuvat asemat. Tutkimusasemassa on asumiseen, laboratoriotoimintaan ja huoltoon liittyviä osia. Ikkunat ovat luultavasti pieniä ja paksuja kosmisen säteilyn minimoimiseksi. Asema saatetaan kaivaa 5 metriä paksun marsperän alle. Ulkona voitaisiin liikkua vain muutama tunti kerrallaan pari kertaa viikossa.
Asema tarvitsee voimalan, jollaisena toimii luultavasti ydinvoimala. Aurinkoenergia saattaa olla rinnakkaisvoimanlähde. Aurinkoenergian pahin rasite on planeetan pintaa monesti pyyhkivät Auringon valoa pimentävät pölymyrskyt. Kasvihuone tuottaa happea ja ravintoa, ja hajottaa jätteitä. Asemalla saattaa olla akvaario, jossa pidetään kaloja ravinnoksi.


title: Marsin asuttaminen

text: Eräs ehdotettu Mars-aseman sijoituspaikka on napa-alueella. Asemalla saattaa olla työpajoja laitteiden kokoamista ja huoltoa varten. Asemaa saattavat uhata mikrometeoriitti-iskut ja tulipalot. Jos kyky kuljettaa tarvikkeita avaruudessa pitkien matkojen päähän kehittyy edes kohtuulliseksi, aluksi yhdestä asuinmoduulista koottavat tutkimusasemat saattavat laajentua valtaviksi käytäviksi, halleiksi ja kupoleiksi. Eräiden arvioiden mukaan pyöreä pohjakaava on sopivin. Rakenteita saatetaan tässäkin vaiheessa koota Maasta tuoduista avaruusaseman osaa muistuttavista moduuleista ja puhallettavista teltoista, joista saatetaan tehdä varsinkin kasvihuoneita. Aseman osat eristetään toisistaan ilmanpitävin osin. Asema saatetaan lisäksi vuorata säteilyn pitelemiseksi ainakin osittain marsperällä, kaivaa tasangolla Marsin pinnan alle tai rinteeseen. Happea ja rakettipolttoainetta tuotetaan suoraan Marsin kaasukehästä ja marsperän aineista.


title: Marsin asuttaminen

text: Kolmannessa vaiheessa Marsissa saattaa käynnistyä kaivostoiminta, jossa paikallisista materiaaleista tuotetaan suurin osa aseman tarvitsemista rakennustarvikkeista. Tällöin eletään vaihetta, jolloin ihmisiä syntyy, elää elämänsä ja kuolee Marsissa. Marsiin saattaa kehittyä teollisuutta, ja planeetta alkaa käydä kauppaa Maan kanssa. Mars-siirtokunnan yhteisössä saattaa alkaa esiintyä viimeistään tällöin sosiaalisia ongelmia ja sisäisiä, poliittisluontoisia ristiriitoja.


title: Marsin asuttaminen

text: Lopulta Marsia saatetaan alkaa maankaltaistaa, terraformoida, ainakin kasveille sopivaksi. Kasvit pystyvät elämään matalassa ilmanpaineessa, missä ihminen ei kykene hengittämään. Kasvit saattavat aikaa myöten tuottaa niin paljon happea, että ihminen selviää jopa ilman happinaamaria. Ei ole kuitenkaan täysin varmaa, pystytäänkö Marsia maankaltaistamaan.


title: Marsin asuttaminen

text: Marsissa on pieni painovoima, joka on noin kolmasosa Maan vastaavasta. Tämä ja ilmakehää suojaavan magneettikentän heikkous luovat Marsiin kaasukehän, jossa Maan lentokoneet eivät voi lentää. Ilmanpaine Marsin pinnalla on alle prosentin maan pinnan ilmanpaineesta, noin kuusi millibaaria. Maan lentokoneet lentävät alle 30 kilometrin korkeudessa. Näin pienestä painovoimasta on apua raketeilla liikkumisessa, mutta haittaa lentokoneen tyyppisille laitteille. Marsin kaasukehä ja magneettikenttä eivät suojaa planeettaa auringonpurkausten hiukkassäteilyltä ja jatkuvalta avaruussäteilyltä. Marsin pinnalla on perkloraattia.


title: Marsin asuttaminen

text: Maassa toimii nykyään monia järjestöjä, jotka tutkivat tulevia Marsissa asumisen mahdollisuuksia. Eräs näistä on Nasankin tukema Haughton-Mars Project, jossa jäljitellään pienen Mars-aseman toimintaa maassa.


title: Marsin asuttaminen

text: Kannusteen Marsin asutukseen saattavat antaa maapallolla yleistyneet antibioottiresistentit bakteerit ja ihmisten bakteeritaudit joihin ei ole parannuskeinoa.


title: Ultrabeat

text: Ultrabeat on brittiläinen, Liverpoolista kotoisin oleva elektronista dance- ja housemusiikkia soittava yhtye. Ultrabeat aloitti vuonna 2003 ja sen tunnetuimpia kappaleita ovat "Pretty Green Eyes", "Sure Feels Good" ja "Discolights".


title: Ultrabeat

text: Yhtyeen ensimmäinen albumi, The Album julkaistiin syyskuussa 2007 ja se nousi ensimmäisellä viikollaan kahdeksannelle sijalle UK Album Chart -listalla.


title: Pehr-Axel Wahren

text: Pehr-Axel Wahren (29. syyskuuta 1898 Urjala – 21. kesäkuuta 1961) oli suomalainen jääkärimajuri ja myyntipäällikkö. Hänen vanhempansa olivat agronomi Axel Wahren ja Bertha Procopé. Hänet vihittiin avioliittoon ensimmäisen kerran vuonna 1919 Marie Louise Lindemanin kanssa, josta hän erosi vuonna 1925 ja avioitui uudelleen vuonna 1932 Helvi Inkeri Pitkäsen kanssa, joka kuoli vuonna 1941. Wahren avioitui kolmannen kerran vuonna 1947 Sylvia Signe Toivosen kanssa, josta hän erosi. Neljännen kerran hän avioitui vuonna 1958 Sylvi Orvokki Haajasen kanssa.


title: Pehr-Axel Wahren

text: Wahren kävi kuusi luokkaa Helsingin ruotsalaista normaalilyseota ja Taistelukoulun luutnanttikurssin vuonna 1934.


title: Pehr-Axel Wahren

text: Wahren liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 6. helmikuuta 1917, josta hänet siirrettiin pataljoonan 2. komppaniaan 12. kesäkuuta 1917. Hän osallistui Libaussa vuonna 1917 järjestetyille sotakoulun B-kursseille.


title: Pehr-Axel Wahren

text: Wahren saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin aluksi joukkueenjohtajaksi 4. Jääkärirykmentin 9. jääkäripataljoonaan, josta hänet siirrettiin 6. Jääkärirykmentin 18. jääkäripataljoonan 1. komppaniaan 14. huhtikuuta 1918. Hän otti osaa sisällissodan taisteluihin Ilveksessä ja Hotakassa, missä hän haavoittui pahasti taistelussa 23. huhtikuuta 1918.


title: Pehr-Axel Wahren

text: Wahren määrättiin sisällissodan jälkeen 14. lokakuuta 1918 koulutusaliupseeriksi Suomen valkoisen kaartin 6. komppaniaan, josta hänet siirrettiin 8. maaliskuuta 1919 rykmentin esikuntaan ja edelleen 17. kesäkuuta 1919 Sotaministeriöön, mistä hän palasi takaisin Suomen valkoiseen kaartiin 28. tammikuuta 1920, missä hän toimi rykmentin adjutanttina ja komppanianpäällikkönä. Armeijasta Wahren erosi 25. elokuuta 1922 ja liittyi Suojeluskuntajärjestöön 1. joulukuuta 1922 ja hänet sijoitettiin Turunmaan suojeluskuntapiirin 2. alueen (tunnettiin myöhemmin nimellä 7. alue) päälliköksi. Suojeluskuntajärjestöstä hän puolestaan erosi 31. toukokuuta 1925 ja siirtyi Ab Elektrolux oy:n palvelukseen piiripäälliköksi, kunnes siirtyi vuonna 1930 palvelukseen Oy Nilfisk ab:lle, josta hän siirtyi edelleen samana vuonna myyntipäälliköksi Separaattori oy:lle. Veljekset Kerstenini metallitehtaalle hän siirtyi vuonna 1931 ja työskenteli siellä vuoteen 1932 saakka. Wahren astui tämän jälkeen uudelleen armeijan palvelukseen 30. toukokuuta 1932 ja hänet sijoitettiin nuoremmaksi upseeriksi Karjalan kaartin rykmentin 1. komppaniaan, josta hänet siirrettiin 7. marraskuuta 1934 alkaen komppanianpäälliköksi Keski-Suomen rykmentin 2. komppaniaan.


title: Pehr-Axel Wahren

text: Wahren osallistui talvisotaan Jalkaväkirykmentti 5:n 2. pataljoonan komentajana osallistuen taisteluihin Punnusjoella, Kuparsaaressa ja Noskuassa. Välirauhan aikana hän toimi hevos- ja ajoneuvoupseerina Kymenlaakson suojeluskuntapiirissä. Jatkosodan puhjettua hänet komennettiin Turun suojeluskuntapiirin komentajaksi ja kaupungin komendantiksi. Vuonna 1943 hän siirtyi Turun läänin kansanhuoltopiirin piiritarkastajaksi ja toimi virassa aina vuoteen 1949 saakka, jolloin hän siirtyi Mouhijärven kunnan huoltosihteeriksi ja rakennuslautakunnan puheenjohtajaksi, jossa toimi virassa vuoteen 1953 saakka. Oy Betolit Ab:n myynti - ja mainospäällikkönä hän toimi vuodesta 1953 alkaen. Hänet haudattiin Honkanummen hautausmaalle.


title: Dejan Knez

text: Dejan Knez (s. 18. toukokuuta 1961 Trbovlje, Jugoslavia) on slovenialainen muusikko ja taiteilija, joka tunnetaan myös salanimellä Baron Carl von Reichenbach. Hän on Sloveniassa tunnetun taiteilijan Janez Knezin poika.


title: Dejan Knez

text: Dejan Knez on harrastanut musiikkia lapsesta asti ja on muusikkona itseoppinut. Kouluaikoinaan hän soitti banjoa kantrikokoonpano Salte Moralessa ja esitti jazziakin. Hän osaa lisäksi soittaa ainakin kitaraa ja koskettimia.


title: Dejan Knez

text: Knez on yksi Laibachin, 1. kesäkuuta 1980 perustetun industrial-yhtyeen, perustajista. Laibachin varhaisen laulajan Tomaž Hostnikin (1961–1982) hirttäytymisen jälkeen Kneziä on kuvailtu yhtyeen johtajaksi.


title: Dejan Knez

text: Knez on työskennellyt aktiivisesti myös "Laibach Kunst" -konseptiin kuuluvassa 300 000 V.K. -yhtyeessä. 300 000 V.K. (luetaan saksaksi "Dreihunderttausend Verschiedene Krawalle", suom. 300 000 Erilaista Mellakkaa) on julkaissut muutaman oman albumin. Uusin niistä on "Dark Side of Europe".


title: Dejan Knez

text: Siinä missä musiikki on Knezille ansiotyötä, on taulujen tekeminen enemmänkin vapaa-ajan harrastus. Teoksia on ollut näytillä yleisölle ainakin toukokuussa 2006 300 000 V.K:n "Titan"-levyn esittelytilaisuuden yhteydessä sekä heinäkuussa 2007, jolloin Knezillä, hänen veljellään Janez Miso Knezillä ja veljesten isällä Janez Knezillä oli yhteinen taidenäyttely. Lisäksi Knez on suunnitellut levyjen kansikuvia Laibachille ja muille yhtyeille. Ehkä erikoisin esimerkki on Laibachin vuonna 2006 julkaisema single "Anglia". Sen kansikuvan pohjana on piirros, jonka Knez teki noin viisivuotiaana.


title: Dejan Knez

text: Knez on vaikuttanut myös taiteilijakollektiivi Neue Slowenische Kunstin imago-, kansi- ja julisteosasto NK:ssa (Novi Kolektivizem/Neue Kunsthandlung). Vuonna 1987 NK aiheutti Jugoslaviassa laajan skandaalin voittamalla nuorison päivän johdosta järjestetyn julistekilpailun teoksellaan, joka perustui saksalaisen Richard Kleinin 1930-luvulla suunnittelemaan julisteeseen. Kleinin teoksessa oli kansallissosialistisia symboleja, jotka Novi Kolektivizem korvasi sosialistisilla tunnuksilla. Julisteiden välinen yhteys havaittiin julkisuudessa vasta kilpailun jälkeen. Siinä vaiheessa voittoisa juliste oli jo ehditty julkaista laajalevikkisessä "Politika"-sanomalehdessä. Dejan Kneziä ja muita Novi Kolektivizemin jäseniä vastaan harkittiin oikeustoimia, mutta syyttäjä hylkäsi ajatuksen, koska todisteita ei ollut tarpeeksi.


title: Viron itsenäisyysjulistus

text: Viron itsenäisyysjulistus tai Viron itsenäisyysmanifesti (, ) on Viron tasavallan perustamisjulistus, jonka Viron maapäivien pelastuskomitea julkaisi helmikuun 23. päivän iltana 1918 Pärnussa. Seuraavana päivänä 24. helmikuuta julistus painettiin ja julkaistiin Tallinnassa, jolloin siitä tuli myös virallinen. Tätä päivää juhlitaan Viron itsenäisyyspäivänä.


title: Viron itsenäisyysjulistus

text: 15. marraskuuta 1917 Viron kansanedustuslaitos "maanõukogu" (maapäivät tai maaneuvosto) julistautui Virossa korkeimman vallan hallitsijaksi. Koska vallitsevassa sisä- ja ulkopoliittisessa tilanteessa se ei ollut kykeneväinen kokoontumaan säännöllisesti, luovutti se valtansa väliaikaisesti vanhintenneuvostolle ("vanematekogu"), jonka puheenjohtajaksi eli pääministeriksi tuli Konstantin Päts. Mikään puolue ei tässä vaiheessa ollut vielä itsenäisyyden kannalla. Viron suurin puolue oli bolševikit, jotka saivat marraskuun puolivälissä Venäjän perustuslakia säätävän kansalliskokouksen vaaleissa peräti 40,2 prosenttia äänistä, vaikka koko Venäjän äänistä he saivat vain neljäsosan. Bolševikkien terrori sai koko ajan yhä suuremmat mittasuhteet. Lopulta virolaiset alkoivat kääntyä itsenäisyyden kannalle, koska edessä näytti olevan joko vaihtoehto bolševikkien Venäjän yhteydessä tai Saksan alaisuudessa. Bolševikit kun eivät kannattaneet Viron itsenäisyyttä tai autonomiaa ollenkaan.


title: Viron itsenäisyysjulistus

text: Ensimmäisenä virolaispuolueena Työpuolue otti kokouksessaan 10. ja 11. joulukuuta 1918 itsenäisyysjulistusta puoltavan kannan. Lopulta joulu-tammikuun kaikki Viron puolueet bolševikkeja lukuun ottamatta kääntyivät itsenäisyyden kannalle. Viron perustavan kokouksen vaalit järjestettiin 21.–22. tammikuuta 1918. Tässä vaiheessa bolševikit olivat pitäneet Viroa hallussaan yli kaksi kuukautta ja sallivat vaalien järjestämisen odottaen suurta voittoa. Vaaleissa bolševikit kuitenkin saivat 37,1 prosenttia äänistä, kun taas työpuolue sai 30,4 prosenttia äänistä ja kolmen liberaalipuolueen – demokraattisen puolueen, talonpoikaisliiton ja radikaalidemokraattien – muodostama Demokraattinen blokki sai 22,7 prosenttia äänistä. Näin ollen itsenäisyyttä kannattavat puolueet saivat 53,1 prosenttia äänistä eli enemmistön. Vaaleja ei kuitenkaan ehditty toimittaa kaikkialla maaseudulla eikä esimerkiksi Tartossakaan, kun bolševikit päättivät keskeyttää ensin ääntenlaskun ja sitten koko vaalit 27. tammikuuta huomattuaan joutuvansa tappioasemaan. Eri paikkakuntien vaalituloksia nimittäin julkaistiin päivittäin lehdissä muuttaen samalla joka päivä puolueiden prosenttiosuuksia äänimääristä.


title: Viron itsenäisyysjulistus

text:
Tilanne oli vaalien jälkeen Virossa kaoottinen. Baltiansaksalaiset lähettelivät samaan aikaan avunpyyntöjä Berliinin, jossa taas alettiin olla kyllästyneitä Venäjän kanssa käytyjen rauhanneuvotteluiden paikallaan junnaamiseen. Tammikuun lopulla baltiansaksalaiset julistivat Vironmaan ja Liivinmaan ritarikunnat itsenäisiksi, mikä taas sai bolševikit rankaisutoimiin aatelisia kohtaan. Aiemmin tammikuun puolivälissä bolševikit julkaisivat Viron työväenkommuunin esisuunnitelman, jossa Viron työväenkommuuni olisi liitetty Venäjän neuvostotasavaltaan autonomisena alueena. Leninkin oli jo nimittänyt puheessaan Viroa sosialistiseksi tasavallaksi.
18. helmikuuta Saksa aloitti hyökkäyksensä Baltiaan. Seuraavana päivänä 19. helmikuuta vanhintenneuvosto luovutti korkeimman vallan kolmihenkiselle Viron pelastuskomitealle ("Eesti päästekomitee"), jonka jäseniksi tulivat Konstantin Päts, Konstantin Konik ja Jüri Vilms. Venäläiset bolševikit alkoivat vetäytyä saksalaisten tieltä, jolloin Viroon syntyi sotilaallinen tyhjiö. Virolaisten omat joukot koostuivat neljästä jalkaväkirykmentin ja yhden ratsurykmentin kattavasta "kansallisesta divisioonasta". Haapsalussa majailevat virolaisjoukot kuitenkin ilmoittivat pysyvänsä puolueettomina saksalais-venäläisessä sodassa.


title: Viron itsenäisyysjulistus

text: Itsenäisyysjulistusta alettiin puuhata Tallinnan Estonia-teatterin yläkerrassa kokoontuneessa Tallinnan virolaisessa älymystöklubissa ("Tallinna Eesti Haritlaste Klubi"). Helmikuun puolivälissä alkoi kiteytyä ajatus manifestin julkaisemisesta. Se saatiin valmiiksi 21. helmikuuta ja oli tarkoitus julkaista samana päivänä länsirannikolla Haapsalussa, joka oli I Virolaisen rykmentin hallussa. Mereltä saarilta tulleet saksalaiset kuitenkin miehittävät kaupungin samana päivänä, hankkeesta luovuttiin. Lopulta illalla 23. helmikuuta onnistuttiin, kun manifesti luettiin Pärnun Endla-teatterin parvekkeelta.


title: Viron itsenäisyysjulistus

text:
Virallinen julistaminen tapahtui sunnuntaina 24. helmikuuta, kun se luettiin julki Tallinnassa. Pääkaupungissa julistaminen onnistui, koska kaupunki oli kaoottisessa tilanteessa bolševikkien paetessa satamassa odottaviin laivoihinsa saksalaisten jo vallattua Etelä- ja Keski-Viron. Tällöin myös 24. helmikuuta säädettiin Viron tasavallan itsenäisyyspäiväksi. Itsenäisyysjulistusta painettiin Tallinnassa nimellä ""Manifesti kaikille Vironmaan kansoille.""
Pelastuskomitea asettiin maan johtoon Viron väliaikaisen hallituksen, jonka pääministeriksi tuli Konstantin Päts, varapääministeriksi Jüri Vilms ja ulkoministeriksi Jaan Poska. Ministeristössä oli edustettuina kaikki puolueet paitsi sosialistivallankumoukselliset. Toompealle Pitkän Hermannin salkoon vedettiin Viron sinimustavalkoinen lippu. Itsenäisyys kesti kuitenkin vain päivän, kun 25. helmikuuta 1918 saksalaiset valtasivat Tallinnan ja keisarillisen Saksan lippu vedettiin samaisen tornin salkoon. Maaliskuun 3. päivään mennessä koko Viro oli saksalaisten hallussa.


title: Viron itsenäisyysjulistus

text: Saksa käytti valtaa Virossa aina marraskuuhun 1918 asti. 11.-14. marraskuuta Saksassa tapahtui vallankumous ja keisarikunta romahti. 13. marraskuuta saksalaiset luovuttivat maanalaiseksi joutuneelle Viron hallitukselle vallan Pohjois-Virossa ja koko Viro luovutettiin virallisesti 19. marraskuuta 1918. Neuvosto-Venäjä kuitenkin keskitti puna-armeijansa Viron rajalle 11. marraskuuta ja 22. marraskuuta neuvostojoukot aloittivat hyökkäyksensä Viroon Narvassa. Alkoi Viron vapaussota, joka päättyi 2. helmikuuta 1920 solmittuun Tarton rauhaan. Vuonna 1921 Viro sai täydellisen kansainvälisen tunnustuksen ja pääsi Kansainliiton jäseneksi.


title: VOB

text: VOB (lyhenne sanoista "Video Object") on tiedostomuoto, jota käytetään DVD-mediassa. VOB perustuu MPEG-2-tiedostomuotoon. Muun muassa MPlayer ja VLC media player tukevat tiedostomuotoa.


title: VOB

text: Muita DVD-tiedostomuotoja ovat muun muassa IFO- ja BUP-tiedostot.


title: Ed Gilbert

text: Edmund F. Giesbert (29. kesäkuuta 1931 – 8. toukokuuta 1999) oli yhdysvaltalainen näyttelijä, joka lukuisista televisiorooleistaan huolimatta muistetaan paremmin animaatioiden parista, erityisesti Disneyn animaatiosarjasta Pilipalipilotit. Alun perin Baloo-karhun rooliin oli tarkoitus mennä Phil Harrisille, joka toimi hahmon alkuperäisenä äänenä elokuvassa Viidakkokirja. Äänityksen aikana hän ei kyennyt enää tekemään Baloon ääntä yhtäjaksoisesti ikääntymisensä vuoksi, jonka myötä rooli meni Gilbertille. Hän harjoitteli roolia varten kuuntelemalla Harrisin vanhoja nauhoituksia, jonka avulla Gilbert kykeni imitoimaan hahmon ääntä hyvin tarkasti.


title: Ed Gilbert

text: Gilbert menehtyi keuhkosyöpään vuonna 1999 ollessaan 67-vuotias.


title: Émile Duployé

text: Émile Duployé (10. syyskuuta 1833 – 9. toukokuuta 1912) oli ranskalainen pappi ja pikakirjoitusjärjestelmän kehittäjä.


title: Émile Duployé

text: Duployé syntyi Liesse-Notre-Damessa vuonna 1833. Hän tuli papiksi vuonna 1859, ja toimi katolisen kirkon palveluksessa vuoteen 1909 asti.


title: Émile Duployé

text: Pappisseminaarissa opiskellessaan Duployé osallistui pikakirjoituskurssille, jossa käytettiin Aimé Paris'n järjestelmää. Vuonna hän 1860 hän julkaisi oman pikakirjoitusjärjestelmänsä oppikirjassa "Méthode pratique de Sténographie, ou l'Art de suivre avec l'écriture la parole la plus rapide".


title: Émile Duployé

text: Duployé pyrki saamaan järjestelmästään yksinkertaisen ja helposti opittavan, mutta lyhenteiden puuttuminen aiheutti sen, että järjestelmä soveltui heikosti puhenopeudella kirjoittamiseen. Duployén vastustuksesta huolimatta muut uudistivat järjestelmää myöhemmin, ja siitä tuli yksi suosituimmista järjestelmistä Ranskassa.


title: British Interplanetary Society

text: British Interplanetary Society, BIS eli "brittiläinen planeettainvälinen seura" on vuonna 1933 perustettu avaruusmatkoja tukenut yhdistys, joka on vanhimpia alallaan. Yhdistyksen perusti herra P.E. Cleator. Yhdistys tunnetaan muun muassa siitä, että tunnettu tieteiskirjailija, keksijä ja tieteen kansantajuistaja Arthur C. Clarke on toiminut pitkään yhdistyksen puheenjohtajana.


title: British Interplanetary Society

text: 1930-luvun lopuilla yhdistys julkaisi suunnitelman kuulennosta, jossa kuuhun laskeutuva alus muistutti jalustaltaan melkoisesti toteutunutta kuumodulia, vaikka siinä kuvattu kuualus toimi lukuisilla pienillä kiinteäpolttoaineisilla raketeilla, toteutuneen nesterakettisysteemin sijasta. Yksi suunnitelman virhe oli se, että lämpökilpi oli kuualuksessa nousua, ei paluuta varten. BIS kehitti kuitenkin kuviteltuun avaruusalukseen ensimmäisen suunnistusjärjestelmän. 1978 BIS esitti fuusiovoimalla toimivan tähtienvälisen, jopa 12% valonnopeudella kulkevan raketin ohjelmassa "Project Daedalus". Suunnitelmassa oli kohtuullisiksi katsottuja ennusteita tekniikan kehityksestöä, esimerkiksi laserilla sytytettävä ydinfuusio. Viimeisiä BIS:n arvioita on Marsin napa-alueelle sijoitettava tutkimusasema "Project Boreas".


title: British Interplanetary Society

text: BIS julkaisee tieteellistä julkaisua "Journal of the British Interplanetary Society" ja aikakauslehteä "Spaceflight". BIS:iä edelsivät maailmalla muun muassa Yhdysvalloissa vuonna 1930 perustettu "American Interplanetary Society", saksalainen "VfR" ja pari Neuvostoliiton rakettitutkimusryhmää.


title: Nuokkuvarstasammal

text: Nuokkuvarstasammal ("Pohlia nutans") on vaatimaton sammal. Sen pienet, pysty versot ovat alaosastaan ruskeita latvasta heleän vihreitä. Itiöpesäkkeet ovat nuokkuvia, varstan muotoisia, mistä laji on saanut nimensä. Lehdet ovat teräväkärkiset ja kiiltävät. Nuokkuvarstasammalta kasvaa tienvarsilla, soilla ja kuivissa kangasmetsissä.


title: Nuokkuvarstasammal

text: Nuokkuvarstasammalta tavataan kaikkialla, jopa Etelämantereella. ja sitä pidetään maailman yleisimpänä sammallajina.


title: Katja Jäppinen

text: Katja Jäppinen (s. 24. helmikuuta 1986 Imatra) on jääkiekkomaalivahti. Jäppisen kasvattajaseura on Imatran ketterä. Tämän jälkeen Jäppinen edusti Saipan paidassa usean vuoden ajan, kunnes siirtyi Jyväskylän Hockey Catsiin vuonna 2002.


title: Katja Jäppinen

text: Catseissä Jäppinen pääsi heti SM-joukkueen mukaan treenaamaan ja vuonna 2004 Catsien SM-joukkueen maalivahti vastuu olikin Jäppisen niskoilla. Nuorten maajoukkueen lisäksi vuonna 2004 Jäppinen osallistui Suomen naisten maajoukkueen Promo-tourille. Katja valmistui lukiosta vuoden 2005 jouluna. Pelattuaan neljä kautta SM-sarjaa Catsien leivissä hän siirtyi toimintaterapia opiskelupaikan mukana Helsinkiin ja IHK:hon.


title: Katja Jäppinen

text: Jääkiekon lisäksi Jäppinen pelasi nouruudessaan pesäpalloa ja jalkapalloa. Pesäpallossa Jäppinen voittikin C-tyttöjen SM-pronssia.


title: Johan Valli

text: Johan Albert Valli (24. elokuuta 1894 Ylistaro – 26. kesäkuuta 1966) oli suomalainen jääkäriluutnantti. Hänen vanhempansa olivat maalari Jaakko Valli ja Justiina Rintamäki.


title: Johan Valli

text: Valli kävi kansakoulun ja Taistelukoulun jalkaväkilinjan vuonna 1934 sekä Armeijan moottoriajoneuvokoulun vuonna 1935.


title: Johan Valli

text: Valli työskenteli työmiehenä Ylistarossa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 9. maaliskuuta 1916 ja otti osaa taisteluihin ensimmäisessä maailmansodassa Saksan itärintamalla Misse – joella, Riianlahden rannikkoasemissa ja Schmardenissa sekä Aa – joella.


title: Johan Valli

text: Valli saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin 2. jääkärirykmentin 12. jääkäripataljoonaan ja osallistui sisällissodan taisteluihin Kalevankankaalla ja Tampereella.


title: Johan Valli

text: Valli siirrettiin sisällissodan jälkeen 5. jääkärirykmentin täydennyspataljoonan varusmestariksi ja 2. elokuuta 1918 alkaen Porin jalkaväkirykmentti n:o 2:een, josta muodostettiin myöhemmin Savon jääkärirykmentti. Hän toimi rykmentissä koulutusaliupseerina eri komppanioissa. Savon rykmentistä hänet siirrettiin 1. lokakuuta 1922 koulutusaliupseeriksi 5. Erilliseen konekiväärikomppaniaan. Armeijasta hän erosi 30. huhtikuuta 1923, mutta pitkäksi ei hänen eronsa armeijasta muodostunut, sillä hän astui uudelleen armeijan palvelukseen jo 1. syyskuuta 1923 ja hänet sijoitettiin nyt Hyökkäysvaunurykmenttiin, joka tunnettiin myöhemmin nimillä Hyökkäysvaunupataljoona ja Erillinen hyökkäysvaunukomppania.Hyökkäysvaunupataljoonassa hänet määrättiin 1. tammikuuta 1925 ensin apulaisasentajaksi ja 10. toukokuuta 1927 alkaen komppanianvääpeliksi ja 1. marraskuuta 1930 asentajaksi. Hyökkäysvaunukomppaniasta hänet siirrettiin 1. toukokuuta 1934 Polkupyöräpataljoona 2:een, joka tunnettiin myöhemmin nimellä Jääkäripataljoona 2 ja hänet määrättiin moottoriajoneuvoaliupseeriksi.


title: Johan Valli

text: Valli osallistui talvisotaan moottoriajoneuvoaliupseerina Jääkäripataljoona 2:ssa ja osallistui taisteluihin Karjalankannaksella. Välirauhan aikana hän toimi samassa joukko-osastossa ja kouluttajana II armeijakunnan autokoulussa sekä Ford Oy:llä. Hänet siirrettiin myöhemmin autojoukkueen päälliköksi 2. prikaatin esikuntaan. Jatkosodan puhjettua hänet komennettiin vääpeliksi Jalkaväkirykmentti 44:n konekiväärikomppaniaan. Hänet kotiutettiin vuonna 1942 ja hän siirtyi työnjohtajaksi ja vuodesta 1943 alkaen johtajaksi Autokorjaamo Heikkilään, kunnes hänet kutsuttiin takaisin palvelukseen suurhyökkäyksen jälkeen ja hänet sijoitettiin vääpeliksi Jalkaväkirykmentti l:een. Jatkosodan päätyttyä hän taistelunsa eivät olleet vielä ohi vaan hänet komennettiin Lapin sotaan autoupseeriksi Muonion Huoltokeskuksen Ryhmä P:n. Sotien jälkeen hän toimi komppanianvääpelinä Panssaripataljoonassa ja myöhemmin erikoismestarina ja työnjohtajana vuoteen 1953 saakka. Hänet haudattiin Hauholle.


title: Johan Valli

text: Valli toimi opettajana Mikkelin ryhmänjohtajakursseilla vuonna 1919 ja Tuukkalan aliupseerikursseilla vuonna 1919 sekä Hennalan aliupseerikoulussa vuonna 1920 sekä vielä vuonna 1920 Tuukkalan kanta-aliupseerikoulussa.


title: Tähtienväliset lennot

text: Tähtienvälinen matkustus tarkoittaa tähtijärjestelmien välillä tehtyjä miehittämättömiä tai miehitettyjä matkoja. Nykyisellä teknologialla tähtienvälinen matkailu on hyvin vaikeaa tai käytännössä mahdotonta saavutettavissa olevien pienten nopeuksien ja suurten etäisyyksien takia.


title: Tähtienväliset lennot

text: Teoreettisia, kohtuullisen vakavasti otettavia tutkimuksia ovat muun muassa British Interplanetary Societyn (BIS) pulssifuusioraketti Daedalus-projekti ja NASA:n kevyempi versio Longshot-projekti. Näillä saavutetaan noin 10 % valon nopeudesta. Nämäkin vaativat tekniikan kehittymistä ja kykyä planeettainvälisiin lentoihin raaka-aineiden saamiseksi.


title: Tähtienväliset lennot

text: Tähdet ovat hyvin kaukana, lähin tähti Proxima Centauri on noin 4,24 valovuoden päässä. Se on Aurinkoa pienempi ja himmeämpi punainen kääpiö. Proxima Centauri kiertää melkein yhtä usein lähimmäksi tähdeksi mainittua 4,47 valovuoden päässä olevaa eteläisellä taivaanpallolla näkyvää kirkasta kaksoistähteä Alfa Centauria, jolla on havaittu eksoplaneetta.


title: Tähtienväliset lennot

text: Maasta kauimmaksi matkustanut ihmisen tekemä laite on amerikkalaisten lähettämä miehittämätön avaruusluotain Voyager 1. Sen nopeus on 1/18 000 valon nopeudesta. Jos luotain lentäisi kohti lähintä tähteä, Proxima Centauria, matka veisi 72 000 vuotta.


title: Tähtienväliset lennot

text: Einsteinin suhteellisuusteorian mukaan aika hidastuu huomattavasti lähellä valon nopeutta kulkevassa avaruusaluksessa. Mutta paikallaan pysyvässä maailmassa aika kulkee normaalia vauhtia. Jos joskus kehitetään tekniikka, jolla lennettäisiin hyvin lähellä valon nopeutta, niin pystyttäisin tekemään matka viiden valovuoden päähän aluksen ajan mukaan kymmenessä vuodessa mitaten aluksen ajalla. Mutta Maassa kuluisi Einsteinin teorian mukaan 24 vuotta, jos kiihtyvyys on suunnilleen 1 g eli 10 m/s. 37 valovuoden päähän suuntautuva edestakainen matka veisi aluksessa 16 vuotta, mutta Maassa 80 vuotta. Silloin useimmat lähdön aikaisen sukupolven ihmiset olisivat ehtineet kuolla. Näin matka tähtiin veisi nopean tähtialuksen ohjaajat myös arvaamattomaan tulevaisuuteen. Lento Linnunradan halki veisi miehistöltä vain 50 vuotta, mutta Maassa 420 000 vuotta, ja matka veisi 208 000 valovuoden päähän.


title: Tähtienväliset lennot

text: Tähtienvälisen matkustuksen suurin ongelma on se, että valonnopeus on maailmankaikkeuden rajanopeus. Vaikeuksia tuottavat yhtä hyvin aluksen kiihdyttäminen suureen nopeuteen, sen suojeleminen törmäykseltä tähtienväliseen aineeseen suurissa nopeuksissa tuhoisalla tavalla.


title: Tähtienväliset lennot

text: Ydinpulssiraketti toimii siten, että avaruusaluksessa on paksu takakilpi, jonka takana räjäytetään jatkuvasti pieniä ydinlatauksia. Näiden laajenemiskaasut työntävät rakettia eteenpäin. Yhdysvaltalaiset ovat tutkineet ainakin kahta erityyppistä ydinpulssirakettia, aikoinaan planeettainvälistä Project Orionia ja myöhemmin tähtienvälistä Project Longshotia. Ydinpulssiraketti on melko nopea, sillä saavutetaan jopa 10 prosenttia valon nopeudesta. Jos ydinlataukset räjäytetään laserilla tai elektronisäteillä ja käytetään fuusiota, kyseessä onkin käytännössä fuusioraketti.


title: Tähtienväliset lennot

text: Pulssimaisesti toimiva fuusioraketti saattaa polttaa deuteriumia ja/tai helium-3:a fuusioreaktiossa. Alkuperäinen fuusiorakettitutkimus oli Project Daedalus. Siinä oli tarkoitus lähettää noin 50 000 tonnia painava kaksivaiheinen fuusiopulssiraketti kohti kuuden valovuoden päässä olevaa Barnardin tähteä, jolla aikoinaan uskottiin mahdollisesti olevan planeettoja. Mutta 1970-luvulla tutkijoiden tekemä rakettisuunnitelma oli vain luonnos, jonka toteuttaminen ei onnistu ennen planeettainvälisten lentojen vakiintumista, koska se vaatisi helium-3:n hankkimista Jupiterista kuumailmapallojen avulla.


title: Tähtienväliset lennot

text: Tavallinen aine koostuu alkeishiukkasista, joista atomit koostuvat. Antimateria on ainetta, jonka alkeishiukkaset ovat tavallisen aineen hiukkasten antihiukkasia. Kun antimateria ja tavallinen materia törmäävät toisiinsa, molemmat tuhoutuvat, jonka seurauksena vapautuu näiden energiaa vastaava määrä energiaa sähkömagneettisena säteilynä.


title: Tähtienväliset lennot

text: Antiainetta on onnistuttu valmistamaan hyvin pieniä määriä hiukkaskiihdyttimissä, mutta se vaatii suuria energioita ja on kallista. Antiainetta voidaan säilöä ainoastaan hyvin kylmään tyhjiöön magneettikenttien sisään magneettiseen pulloon. Nykyisellään antimaterian tuotantoon kuluu enemmän energiaa kuin sen tuhoutuessa vapautuu. Koska antimaterian valmistus ja säilytys on hankalaa, sitä ei pystytä käyttämään energian tuotantoon tai avaruusalusten voimanlähteenä vielä pitkiin aikoihin.


title: Tähtienväliset lennot

text:
Jos voitaisiin valmistaa ja säilyttää suuria määriä antiainetta, tehokkaan fotoniraketin rakentaminen voisi olla mahdollista. Antiaineraketissa törmäytettäisiin kerrallaan pieni määrä tavallista materiaa ja magneettiseen pulloon varastoitua antimateriaa. Niiden annihiloitumisesta syntyisi valtava määrä sähkömagneettista säteilyä ja lämpöä.
Antimateriaa on tutkittu amerikkalaisissa tutkimuksissa nimeltä ICAN-II ja AIMStar hyvin alustavasti liittyen planeettainvälisiin ja melko lähelle ulos aurinkokunnasta ulottuviin lentoihin.


title: Tähtienväliset lennot

text:
Jollain Aurinkokunnan taivaankappaleella voisi tuottaa hyvin voimakkaan lasersädekeilan, jossa tähtienvälinen alus voisi purjehtia käyttäen apunaan säteilynpainetta käyttävää purjetta. Kohdetähden lähellä alus voisi hidastaa käyttäen kohdetähden omaa säteilynpainetta.
Laserilla toimivaa toimivaa purjetta ehdotti fyysikko ja tieteiskirjailija Robert L. Forward vuonna 1989. Myöhemmin hän ehdotti laserin tilalle mikroaaltoja. Forwardin mukaan purjeella voidaan purjehtia myös takaisinpäin, kun käytetään osaa purjeesta heijastimena.
Purjeen yksi rasite näyttää olevan pieni hyötykuorma.


title: Tähtienväliset lennot

text: Muutamat muutkin tutkijat ovat tutkiskelleet laser- tai mikroaaltopurjetta. ”Valopurjeen” eräs rasite on tähtienvälien vety, joka kuluttaa tai vaurioittaa alusta. Samoin epätasainen työntösäteilyn jakautuminen valopurjeen pinnalle voi laskostaa tai rikkoa sen.


title: Tähtienväliset lennot

text: Robert W. Bussard ehdotti vuonna 1960 tähtienvälistä suihkumoottoria, jossa suppilo, apunaan ehkä magneettikenttä, keräisi polttoainetta tähtienvälisestä avaruudesta fuusioreaktiota varten. Fuusioreaktion synnyttämä plasma virtaisi aluksesta ulos ja työntäisi alusta eteenpäin. Suihkumoottori olisi silloin patoputkimoottori, jossa ei ole pyöriviä osia. Näin ollen se olisi RAMJET-tyyppiä. Joidenkin laskelmien mukaan aluksella ei päästäisi käytännössä liikkeellekään. Silti alus mahdollistaisi teoriassa hyvin suuria, lähellä valon nopeutta olevia vauhteja.


title: Tähtienväliset lennot

text: Poimuajo tarkoittaa liikkumista järjestelmällä, joka käyristää avaruutta. Tällöin valon nopeus kattona menettää paikallisesti merkityksensä. Meksikolaissyntyinen fyysikko Miguel Alcubierre on esittänyt poimuja kuvaavan Alcubierren matematiikan. Siinä alus liikkuu ikään kuin kuplan sisässä. Brendan McMonigal, Geraint F. Lewis ja Philip O’Byrne väittivät vuoden 2012 tutkimuksessaan, että poimuajo tempaisisi mukaansa suuren määrän matkallaan törmäämistään hiukkasista, jotka määränpäähän saapuessa tuhoaisivat aluksen edessä olevan objektin.


title: Tähtienväliset lennot

text: On ajateltu nukuttaa tai syväjäädyttää ihmiset mahdollisen pitkän tähtienvälisen matkan ajaksi. Nykytekniikalla syväjäädytys ei onnistu, ihmisruumiissa olevan veden jäätymisen synnyttämät jääkiteet rikkovat aina ruumiin. On myös ehdotettu ihmisen alkioiden pakastamista tähtimatkaa varten.


title: Tähtienväliset lennot

text: Nykytekniikalla voisi teoriassa rakentaa miehitetyn avaruusarkin. Avaruusarkki olisi valtava, satojen tai jopa kymmenien tuhansien ihmisten asuttama avaruuskaupunki, joka matkaisi hitaasti kohti tähtiä. Ravinto, ilma ja muut tarvikkeet tuotettaisiin arkissa, jossa olisi suljettu elossapitojärjestelmä. Arkki tekisi matkaansa jopa kymmeniä tuhansia vuosia, ja sadat sukupolvet vaihtuisivat siellä.


title: Tähtienväliset lennot

text: Tähtienväliset lennot ovat suosittu aihe tieteiskirjallisuudessa. Niissä avaruusmatkoja toteutetaan avaruushypyillä tai ”poimuajolla”. Toinen tieteiskirjoissa esitetty matkustustapa on siirtyminen kuviteltuun toiseen avaruuteen, hyperavaruuteen, jossa alus voi edetä nopeammin kuin meidän maailmankaikkeudessamme. Sopivalla kohdalla alus materialisoituu meidän maailmankaikkeuteemme. Mikään nykyfysiikan tietämys ei tue tätä ajatusta.


title: Kenny Ortega

text: Kenny Ortega (s. 18. huhtikuuta 1950) on Emmy-palkittu tanssikompositi, ohjaaja ja tuottaja. Hän on tullut tunnetuksi tehdessään töitä kuuluisan tanssijan/tanssikompositin Gene Kellyn kanssa. Hän työskenteli myös toisen kuuluisan Olivia Newton-Johnin kanssa (tullut tunnetuksi elokuvasta Xanadu). Kyseisessä elokuvassa näytteli myös Gene Kelly. Hän tanssikompositioi tansseja elokuvaan Kuuma tanssi, joilla hän nousi kuuluisuuteen. Hän voitti palkinnon tanssikompositioidessaan Madonnan musiikkivideoon "Material girl". Yhdessä Michael Jacksonin kanssa hän loi ja suunnitteli "Dangerous World Tour"in (1992 - 1993) ja "the HIStory World Tour"in (1996 - 1997). Hän on myös tanssikompositioinut tansseja moniin muihinkin tärkeisiin tapahtumiin, joihin kuuluvat muun muassa "Super Bowl XXX", "the 72nd Academy Awards" ja "tiple Olympics". Hän on myös tunnettu elokuvista High School Musical, High School Musical 2, ja "Hannah Montana & Miley Cyrus: Best of Both Worlds Concert".


title: Kenny Ortega

text: Ortega syntyi Palo Altossa, Kaliforniassa. Hänet kasvatettiin "Redwood City"ssa.Hän kävi koulua nimeltään "Sequoia High School" vuosina 1964-1968. Hänellä on kaksi sisarusta. Hänen enemmän isällinen isoisänsä on kotoisin Espanjasta.


title: Kenny Ortega

text: Hän on tehnyt koreografiat avajais- ja päättäjäistilaisuuksiin, esim. Atlantan olympialaisiin, High School Musicaliin ja High School Musical 2:seen, jossa ovat esiintyneet Zac Efron, Vanessa Hudgens, Corbin Bleu, Monique Coleman, Ashley Tisdale ja Lucas Grabeel, jonka myötä tuli The Cheetah Girls 2, jossa esiintyivät Raven Symone, Adrienne Bailon, Kiely Williams, Sabrina Bryan ja Belinda Peregrin. Hän on myös ohjannut monia televisiojaksoja, esim. Gilmoren tytöt, Ally McBeal ja Chicago Hope ja on saanut toisen Emmy-ehdokkuuden sarjasta Grounded for Life.


title: Earl Seibert

text: Earl Walter Seibert (7. joulukuuta 1910 Kitchener, Ontario – 20. toukokuuta 1990) oli kanadalainen jääkiekkoilija, joka pelasi puolustajana 15 kautta NHL-seuroissa Chicago Black Hawks, New York Rangers ja Detroit Red Wings.


title: Earl Seibert

text: Hän saavutti NHL:ssä pelaamissaan 653 runkosarjaottelussa tehot 89+187=276. Rangaistusminuuttien määrä oli 768.


title: Earl Seibert

text: Earl Seibert oli avainpelaaja sekä Rangersin vuoden 1933 että Black Hawksin vuoden 1938 Stanley Cup -voiton taustalla. Vuodesta 1935 vuoteen 1944 Seibert valittiin joka kevät joko NHL:n ykkös- tai kakkostähdistöön. Seibert tunnettiin rujon fyysisen pelin kannattajana, jota vastaan jopa Eddie Shore vältti asettumasta.


title: John Njue

text: John Njue (s. 1944 Embu) on kenialainen roomalaiskatolinen arkkipiispa ja kardinaali. Hän opiskeli Merussa ja Roomassa. Hänet vihki papiksi paavi Paavali VI 6. tammikuuta 1973, ja hänet nimitettiin Embun hiippakunnan piispaksi 9. kesäkuuta 1986. Piispaksi vihkiminen seurasi 20. syyskuuta. Pääkonsekraattorina toimi Jozef Tomko, jota avustivat Silas Silvius Njiru ja Raphael S. Ndingi Mwana'a Nzeki.


title: John Njue

text: Njue sai 9. maaliskuuta 2002 nimityksen Nyerin arkkihiippakunnan koadjuuttoriarkkipiispaksi ja 6. lokakuuta 2007 Nairobin arkkihiippakunnan arkkipiispaksi, jonka virkaan hänet asetettiin 1. marraskuuta 2007.


title: John Njue

text: Kardinaaliksi Njue valittiin 24. marraskuuta 2007. Hänet asetettiin Preziosissimo Sangue di Nostro Signore Gesù Criston kardinaalipapiksi 17. helmikuuta 2008.


title: Pekka Heikkinen (näyttelijä)

text: Pekka Heikkinen (s. 3. syyskuuta 1970 Utajärvi) on suomalainen näyttelijä, joka on esiintynyt kotimaisissa elokuvissa ja televisiotuotannoissa.


title: Pekka Heikkinen (näyttelijä)

text: Heikkinen loukkaantui moottoripyöräonnettomuudessa Tampereella vuonna 1998 ja joutui selkäydinvamman vuoksi pyörätuoliin. Heikkisen roolia Hovimäki-sarjan toisen tuotantokauden käsikirjoituksessa muutettiin hänen alaraajahalvaukselleen sopivaksi. 12-osaisessa televisiodraamassa "Seitsemän" Heikkinen esitti vammautumisen vuoksi uransa lopettanutta jääkiekkoilijaa.


title: Pekka Heikkinen (näyttelijä)

text: Heikkinen on lisäksi esiintynyt Heikki Huttu-Hiltusen ohjaamassa monologissa "Näillä mennään", joka sai ensi-iltansa Helsingin juhlaviikoilla 27. elokuuta 2013 Kansallisteatterissa. Näytelmä kertoo halvaantuneesta näyttelijästä ja pohjautuu Heikkisen omakohtaisiin kokemuksiin.Heikkinen palkittiin Veikko Sinisalo -palkinnolla vuonna 1998.


title: Sergei Gorodetski

text: Sergei Mitrofanovitš Gorodetski (; 17. tammikuuta 1884 Pietari - 8. kesäkuuta 1967 Obninsk), oli venäläinen runoilija, joka yhdessä Nikolai Gumiljovin kanssa perusti runoilijoiden akmeistiliikkeen eli Runoilijoiden Killan ("Цех поэтов, Tseh poetov").


title: Ted Scott

text: Edward "Ted" Scott CC (30. huhtikuuta 1919 – 21. kesäkuuta 2004) oli kanadalainen pappi, joka johti maansa anglikaanikirkkoa vuosina 1971–1986. Hän oli liberaali kirkonmies, joka tuki alkuperäisväestön oikeuksia, naispappeutta ja seksuaalivähemmistöjä. Hän oli Kanadan ritarikunnan "Companion" ja sai myös Pearsonin rauhanmitalin.


title: Ted Scott

text: Scott toimi Kirkkojen maailmanneuvoston keskuskomitean puheenjohtajana vuosina 1975–1983. Hän oli näkyvä apartheidin vastustaja, jota Desmond Tutu ja Nelson Mandela ylistivät puheissaan. Hän kuoli 85-vuotiaana auto-onnettomuudessa Ontarion Parry Soundissa.


title: Xanadu (elokuva)

text: Xanadu on musiikin ja tanssin höystämä romanttinen elokuva vuodelta 1980. Se perustuu vuoden 1947 elokuvaan "Tanssin jumalatar" (), jonka pääosassa oli Rita Hayworth.


title: Xanadu (elokuva)

text: Elokuvassa mystillinen Kira ilmestyy tukemaan ja auttamaan nuorta lahjakasta taiteilijaa Sonny Malonea, ja tutustuttaa tämän varakkaaseen Danny McGuireen. Yhdessä Danny ja Sonny luovat uuden klubin nimeltä Xanadu, josta tulee taiteellinen ja taloudellinen menestys.


title: Xanadu (elokuva)

text: Elokuvan tunnussävelmästä tuli Electric Light Orchestran ja Olivia Newton-Johnin hitti, joka elää edelleen mm. matkapuhelinten soittoäänenä ja yhtenä Einin tunnetuimmista käännöshiteistä.


title: Kuurin kieli

text:
Kuurin kieli viittaa kahteen keskenään sukua olevaan balttilaiseen kieleen.
Vanhaa kuurin kieltä puhuttiin Kuurinmaalla kuurien balttilaisen heimon keskuudessa. Kieli hävisi 1600-luvun paikkeilla. Kirjoituksia ei kielestä ole säilynyt, mutta kieli jätti vaikutteita liettuan kielen ja latvian kielen länsimurteisiin. Vanha kuurin kieli on yritetty rakentaa uudelleen latvian, liettuan ja muinaispreussin kielien pohjalta.


title: Kuurin kieli

text: Uutta kuurin kieltä puhuttiin Kuurinhaffin alueella. Uuden kuurin puhujat periytyvät vanhan kuurin puhujista, jotka muuttivat haffille 1300–1600-luvuilla. Heidät tunnetaan nimellä kurseniekit. Kieleen tuli paljon vaikutteita saksan kielestä. Noin 60 % uuden kuurin kielen sanoista oli yhteneviä latvian kielen kanssa, 27 % saksan kielen kanssa sekä 13 % liettuan kielen kanssa. Kieli oli käytössä lähinnä niin sanottuna kyökkikielenä eli sitä puhuttiin vain kotona. Kieli kuoli toisen maailmansodan jälkeen, tosin joitakin puhujia saattaa edelleen elää Saksassa, jonne heidät evakuoitiin puna-armeijan edetessä Itä-Preussiin.


title: Kuurin kieli

text:
Isä meidän -rukous uudeksi kuuriksi
"Teve mūses, kur tu es danguj,"
"Garbiets ir taue vards."
"Lai nāke taue karelīste."
"Taue vale nuoase duoade ka is dange, ta ir us zeme."
"Mūse diene maize duoade mums šuoadiene."
"Ir paduoade mums mūse kalte,"
"Ka ir mes paduoadame mūsams kaltejams."
"Ir nevede mums is pajundijuma,"
"Islidze mums nu piktume."
"Tad taue ir ta kareliste un ta sile un ta šviesibe"
"Nu amžu lidz amžu. Amen."


title: Wieringen

text: Wieringen on entinen kunta Pohjois-Hollannin provinssissa Alankomaissa. Asukkaita kunnassa oli 8 668 (30.6.2008) ja väestötiheys oli 324 as./km². Kunnan pinta-ala oli 212,5 neliökilometriä, josta vettä oli 185,73 km². Wieringenin pormestarina toimi M. van Kampen. Kunnan keskuspaikkakunta oli Hippolytushoef, jossa muun muassa kunnantalo sijaitsi.


title: Wieringen

text: Wieringenin naapurikunnat olivat Wûnseradiel koillisessa (Afsluitdijkin kautta), Wieringermeer etelässä ja Anna Paulowna lännessä.


title: Wieringen

text: Vuoden 2012 alussa Wieringen, Wieringermeer, Niedorp ja Anna Paulowna yhdistyivät uudeksi kunnaksi, jonka nimeksi otettiin Hollands Kroon.


title: Wieringen

text:
Wieringen muodostui seuraavista osista:
Wieringenin pormestarina toimi M. van Kampen. Wieringenin kunnanvaltuustossa oli 13 paikkaa, ja ne olivat jakaantuneet seuraavasti:


title: Walter Kaaden

text: Walter Kaaden (1. syyskuuta 1919 – 3. maaliskuuta 1996) oli saksalainen insinööri ja kaksitahtimoottorin kehittäjä. Toisen maailmansodan aikana hän osallistui V2-raketin kehitystyöhön. Myöhemmin hän työskenteli DDR:ssä MZ-moottoripyörien parissa. Kaadenin uran merkittävimpiä keksintöjä oli tarkkojen tutkimusten perusteella kehitetty, huomattavasti tehoa parantava paisuntakammio , jollaisen hän suunnitteli tehtaan kilpapyörille. Tehtaan kilpa-ajajan Ernst Degnerin loikattua 1961 länteen Kaadenin salaisuudet vuotivat Suzukille . Walter Kaadenin työ palkittiin kahdesti valtionpalkinnolla, 1958 "Vaterländische Verdienstorden" -arvonimellä ja 1965 "Verdienter Techniker des Volkes" -palkinnolla.


title: She Loves You

text: She Loves You oli The Beatles -yhtyeen neljännen singlen A-puoli ja yhtyeen tunnetuimpia kappaleita. Sen tekijät ovat John Lennon ja Paul McCartney.


title: She Loves You

text: "She Loves You" oli aikanaan poikkeuksellinen popkappale sikäli, että se alkaa suoraan kertosäkeellä. Introna kappaleessa on rumpusoolo, mikä sekin oli erikoista.


title: She Loves You

text: Saukki käänsi kappaleen suomeksi nimellä ”Hän sinun on”. Ensimmäisen suomenkielisen levytetyn version lauloi Hounds-yhtye. Seuraavaksi sen levytti Teijo Joutsela. Joutselan versio on erikoinen, sillä kappale on sovitettu parodiamielessä humpaksi. 1990-luvulla levylle lauloi oman versionsa Nylon Beat.


title: Valkosilmäkuha

text: Valkosilmäkuha eli hietakuha ("Sander vitreus") on pohjoisamerikkalainen kuhalaji. Sen lähisukulaisia ovat kuha ja ahven. Laji on urheilukalastajien suosiossa. Kala saattaa kasvaa jopa 11 kilon painoiseksi ja elää vuosikymmeniä. Vanhin tunnettu hietakuha oli 29-vuotias. Hietakuha on petokala. Kala on Minnesotan osavaltion kansalliskala.


title: Valkosilmäkuha

text: Valkosilmäkuhan saalistajia luonnossa ovat ihmisen lisäksi ainakin: isobassi ("Micropterus salmoides"), pikkubassi ("Micropterus dolomieu"), jättihauki ("Esox masquinongy"), kelta-ahven ("Perca flavescens"), amerikanbassi ("Morone americana"), Noturus flavus, valkoimukarppi ("Catostomus commersonii"), Pomoxis nigromaculatus, Pomoxis annularis, Alosa psuedoharengus ja merimetsot ("Phalacrocoracidae").


title: Userkara

text: Userkara "Soul of Ra is strong" eli "Ran sielu on voimakas" (tunnetaan myös nimellä Userkare). hallitsi 2323-2321 eaa. Egyptiä kuningas Tetin jälkeen. Hänen valtaannousuunsa ajatellaan liittyvän juonittelua. Epäillään että Userkara olisi Tetiin kohdistuneen henkivartijoiden suorittaman salamurhan takana, sillä on ajateltu Userkaran olevan 5. dynastian perillisiä ja Tetin pitkäaikainen kilpailija.


title: Userkara

text: Userkaran hallituskausi kesti muutaman vuoden, jonka jälkeen valtaistuimelle nousi Pepi I, Tetin poika. Userkaralle omistettua hautamonumenttia ei ole löydetty. Vassil Dobrevin mukaan Userkaran monumentti voi olla vielä hautautuneena Saqqaran aavikolle. Monumentin epäillään kuitenkin olevan vain perustuksiltaan ja muutamalta kivikerrokseltaan valmis Userkaran hallituskauden lyhyyden vuoksi. Papit Khnum-Hotepin ja Hau-Neferin haudat ovat löytyneet tyhjähköltä alueelta Saqqarasta jonka lähistölle voisi mahtua pyramidin jäänteet. Heidän hautojensa seinistä on irrotettu tietyt laatat, joissa mahdollisesti on voinut esiintyä Userkaran nimi.


title: Userkara

text: Joidenkin lähteiden mukaan Userkaran olemassaolosta ei ole varmuutta. Toisten lähteiden mukaan Userkarasta on jäänyt merkkejä mm. rakennuksissa.Kirjallisuus:


title: Userkara

text: Televisio:


title: Frisk Bris

text: Frisk Bris on vuonna 1899 perustettu, suomenruotsalainen saaristoa ja purjehdusta käsittelevä aikakauslehti. Lehteä julkaisee Tuulimedia Oy ja sen päätoimittajana on vuodesta 2017 toiminut Ralf Sundberg.


title: Frisk Bris

text: Lehden ensimmäinen päätoimittaja oli Axel Söderlund. Hän oli kokeillut purjehduslehden julkaisemista eri nimillä silloisen sensuuripolitiikan vuoksi. Nykyinen nimi kuitenkin vakiintui, ja lehdellä on lukijoita nykyisin niin suomenkielisten piirissä kuin Ruotsissakin. Lehden päätoimittajiin ja avustajiin on kuulunut moni Suomen eturivin purjehtija ja vaikuttaja mm. ministeri Henrik Ramsay. Lehden levikki on noin 2 000, ja se on Pohjoismaiden vanhin yhä ilmestyvä veneilyaiheinen lehti.


title: Linos

text: Linos () oli kreikkalaisessa mytologiassa kahden eri mieshahmon nimi.


title: Linos

text: Linos oli boiotialainen bardi, joka opetti Heraklesta soittamaan. Herakles kuitenkin tappoi Linoksen tämän omalla lyyralla Linoksen huomautettua Heraklesta virheistä. Lähteestä riippuen Linoksen kerrotaan olleen Apollonin ja joko Uranian tai Kalliopen poika. Tosin hänet nimetään myös Amfimaroksen ja Uranian, Hermeen ja Uranian tai Oiagroksen ja Kalliopeen pojaksi.


title: Linos

text: Linos oli Apollonin ja Psamathen poika ja Argoksen prinssi. Hänen äitinsä hylkäsi hänet pelätessään isänsä Krotopaan reaktiota ja jätti hänet paimenten kasvatettavaksi. Koirat repivät hänet kappaleiksi ja kun Krotopas surmasi myös tyttärensä, lähetti Apollon lapsia surmaavan kulkutaudin Argokseen.


title: Kelta-ahven

text: Kelta-ahven ("Perca flavescens") on pohjoisamerikkalainen ahvenlaji. Sitä tavataan Yhdysvalloissa ja Kanadassa. Laji muistuttaa suuresti eurooppalaista serkkuaan ahventa. Lajit on joskus luettu yhdeksi ja samaksi, mutta nykyisin ne luetaan eri lajeiksi. Kala on urheilukalastajien suosioissa. Suurin tunnettu kelta-ahven on painanut 1,91 kiloa. Kalan luuranko eroaa euraasialaisesta ahvenesta vain yhden luun perusteella. Evissä on vähemmän punaväriä ja yleisväritys on keltaisempi.


title: Kelta-ahven

text: Kelta-ahvenia tavataan järvissä ja joskus suurissa joissa. Ne viettävät talvensa syvänteissä, ja siirtyvät keväällä matalikoille kutemaan. Kelta-ahven on bassin tärkeä ravintokala.


title: Kelta-ahven

text: Kelta-ahvenen luontaisia saalistajia ihmisen lisäksi ovat: hauki ("Esox lucius"), jättihauki ("Esox masquinongy"), amerikanharmaalokki ("Larus smithsonianus"), Pomoxis suvun kalat, Salvelinus confluentus, harmaanieriä ("Salvelinus namaycush") ja valkosilmäkuha ("Sander vitreus").


title: Taharqa

text: Taharqa on muinaisen Egyptin 25. dynastian neljäs hallitsija. Hänen valtaistuinnimensä on Nefertem-khu-re, "Nefertum is his protector" eli "Nefertum on hänen suojelijansa". Valtaistuimella Taharqa oli veljensä Shebitkun seuraaja. Molemmat olivat nubialaista, kushilaista syntyperää.


title: Taharqa

text: Taharqa nousi valtaan noin 690 eaa., ja hän määräsi melko mittavia rakennustöitä ympäri valtakuntaa, mm. Karnakissa Amunin temppelialueella nykyisessä Luxorissa. Taharqan valtakaudella oli jonkun verran yhteenottoja assyrialaisten kanssa, mutta Taharqan sotilasvoimat eivät riittäneet torjumaan assyrialaisten hyökkäystä ja kuningas pakeni Napataan pääkaupunkiinsa Ylä-Egyptiin.


title: Taharqa

text: Taharqa määritti perillisekseen ja seuraajakseen Tanutamunin joka oli hänen serkkunsa. Taharqa kuoli pian tämän jälkeen vuonna 664 eaa. ja hänet haudattiin Nuriin.


title: Alex Federley

text: Aleksander (Alex) Thiodolf Federley (12. heinäkuuta 1864 Turku – 17. marraskuuta 1932) oli suomalainen pilapiirtäjä ja taidemaalari, suomalaisen pilakuvataiteen ensimmäiseksi mestariksi sanottu. Allekirjoituksenaan hän käytti merkintää AFley. Federley piirsi poliittisia pilapiirroksia, julisteita ja kirjankuvituksia sekä maalasi akvarelleja ja postikortteja.


title: Alex Federley

text: Federleyn vanhemmat olivat sotatuomari Axel Thiodolf Federley ja Ida Josefina o.s. Thomé. Federleyn puoliso oli vuodesta 1898 taidemaalari Sanny Hagelstam-Federley.


title: Alex Federley

text: Federley opiskeli Suomen Taideyhdistyksen piirustuskoulussa Turussa vuosina 1882–1885, Helsingissä 1885–1888 ja Académie Julianissa Pariisissa 1890–1893. Hän osallistui useasti Suomen Taiteilijain näyttelyihin 1800–1900-lukujen vaihteessa. Federley debytoi taiteilijana vuonna 1885.


title: Alex Federley

text: Federley teki ahkerasti poliittisia pilakuvia, jo 1880-luvulta alkaen ruotsinkieliseen pilalehti "Spetsiin" ja sitten nuorsuomalaisten suomenkieliseen "Velikultaan", mutta erityisesti 1898 perustettuun ruotsalaista puoluetta tukeneeseen "Fyreniin", jonka johtava piirtäjä hän oli 1920-luvulle asti. Hän tuki lehden aatteellista linjaa ja toteutti huolellisesti toimituksen ideoita. Federley oli Suomen ensimmäisiä pilapiirtäjiä, joka otti tavakseen signeerata piirroksensa. Hänen tärkein esikuvansa oli saksalaisen "Fliegende Blätter" -pilalehden piirtäjä Adolf Oberländer.


title: Alex Federley

text: Federley toimi piirustuksenopettajana Poikien valmistavassa ammattikoulussa 1900–1932, koulun varajohtajana 1905–1909 ja johtajana 1909–1932. Hän oli Suomessa piirtäjänä ja kuvittajana alan uranuurtaja Albert Gebhardin ohella. Hän kuvitti muun muassa osan "Välskärin kertomuksista". Federley oli ensisijaisesti piirtäjä, mutta teki myös akvarellimaalauksia ja maalasi useita Suomi-aiheisia postikortteja. Vuosina 1894–1916 hän oli Suomen taiteilijaseuran intendentti ja vuodesta 1924 sen kunniajäsen.


title: Alex Federley

text: Federley suunnitteli vuonna 1907 RKP:n eduskuntavaalijulisteeseen klassikoksi muodostuneen kuvan rannalla seisovasta leijonalippua pitelevästä miehestä. RKP käytti kuvaa vaalijulisteissaan kuudella eri vuosikymmennellä, viimeisen kerran vuonna 1966.


title: Alex Federley

text: 1920-luvulla Federley kuului Haagan kauppalan ensimmäiseen kauppalanvaltuustoon RKP:n edustajana ja hänen kiinnostuksensa painopiste siirtyi taiteesta Haagan historian keräämiseen.


title: Vladimir Solovjov

text: Vladimir Sergejevitš Solovjov (; 28. tammikuuta 1853 Moskova – 13. elokuuta 1900 Uzkoje) oli venäläinen filosofi, runoilija ja mystikko. Hän oli vapaamielinen älykkö, joka yhdisti ajattelussaan sekä filosofisen loogisuuden että aidon uskonnollisen kokemuksen tavoittelun. Hän kuului 1900-luvun alussa vaikuttaneeseen niin sanottuun sofiologiseen koulukuntaan, johon kuuluivat myös Sergei Bulgakov ja Pavel Florenski. Solovjov haaveili universaalista kirkosta, protestanttien, katolisten ja ortodoksien yhdistymisestä takaisin vanhaksi alkukirkoksi. Hän vastusti uskonnollisten vähemmistöjen sortoa ja kuolemanrangaistusta.


title: Vladimir Solovjov

text:
Solovjovin isä oli tunnettu historioitsija ja Moskovan yliopiston professori Sergei Mihailovitš Solovjov. Vladimir Solovjov valmistui Moskovan yliopistosta vuonna 1873 ja pääsi seuraavana vuonna Pietarissa filosofian dosentiksi.
Ulkomaanmatkoillaan vuosina 1875-1876 ensin Lontoossa hän tutki kabbalaa, spiritismiä ja Swedenborgia. Tämän jälkeen hän matkusti Egyptiin, missä koki mystisen elämyksen. 1877 hän julkaisi keskeneräiseksi jääneen teoksen "kokonaisvaltaisen tiedon perusteista" (Filosofskije natsala tsel'nogo znajija). Vuonna 1878 Solovjov aloitti luentosarjan "jumal-ihmiskunnasta" ja seuraavien vuosien aikana kypsytteli oppiaan, jonka keskeisenä ideana oli ajatus "kaikkiykseydestä".


title: Vladimir Solovjov

text: Solovjovin paljon huomiota herättänyt puhe 28.11.1881, jossa hän kehotti, että uusi tsaari Aleksanteri III kristillisen laupeuden nimissä armahtaisi edeltäjänsä murhaajat. Puheen vuoksi välit valtaapitävien kanssa katkesivat ja Solovjovin täytyi siirtyä virastaan eläkkeelle.


title: Vladimir Solovjov

text: 1880- ja 1890 -luvuilla Solovjov otti artikkeleissaan ahkerasti kantaa Venäjän yhteiskunnallisen elämän kysymyksiin. Vuonna 1897 ilmestyi hänen moraalifilosofinen pääteoksensa Opravdanije dobra (Hyvän oikeutus, siveellinen filosofia). Hänen viimeinen suurempi työnsä ilmestyi 1899-1900 nimellä Tri razgovora (Kolme keskustelua)..


title: Vladimir Solovjov

text: Fjodor Dostojevski oli Solovjovin hyvä ystävä. He tutustuivat jo vuonna 1873, ja heidän yhteydenpitonsa oli kiinteää aina kirjailijan kuolemaan asti. Dostojevski arvosti Solovjovia ja ikuisti tämän piirteitä Karamazovin veljeksissä niin Ivaniin kuin Aljoshaan. Lisäksi saman romaanin kuuluisa kertomus suurinkvisiittorista pohjautunee Solovjovin luentoihin jumal-ihmisyydestä, joita Dostojevski oli kuuntelemassa. Solovjov piti Dostojevskin haudalla muistopuheen, jossa totesi myös tämän tavoitelleen Jumalan valtakunnan perustamista maan päälle.


title: Vladimir Solovjov

text: Solovjov vietti elämänsä loppupuolella kesiä Saimaan rannalla. Hän oli ihastunut suomalaiseen luontoon ja kirjoitti siitä niin aistillisia runoja, että Moskovan ja Pietarin juoruilijat epäilivät ”Saimaata” hänen salaiseksi rakastajattarekseen.


title: Vladimir Solovjov

text: Solovjovin sanotaan olleen merkillinen yhtymä länsieurooppalaista rationaalisuuta - älyperäisyyttä - ja itämaisen kirkon välityksellä saatua aasialaista mystisyyttä, - yhtymä, jonka teki eheäksi mahtava persoonallisuus sekä pyrkimys selvyyteen ja lempeään, mutta tinkimättömään miehekkyyteen. Hän eli niin kuin opetti, ja jokaiseen, joka tuli hänet tuntemaan tai vain näkemään, kerrotaan hänen tehneen aivan erikoisen, puolittain yliluonnollisen vaikutuksen.


title: Vladimir Solovjov

text: Varhaisessa teoksessaan "Länsimaisen filosofian kriisi. Positivisteja vastaan." (Krizis zapadnoi filosofii. Protiv pozitivistov, 1874) Solovjov esittää ajattelunsa lähtökohdat. Hänelle kriisi merkitsi tieteen eriytymistä kokonaisvaltaisesta maailmankatsomuksesta ja sen tulkinnan puuttumista, sekä positivismin ja materialismin vääristämää maailmankuvaa. Hänen tavoitteenaan oli luoda filosofia, jossa tieto-oppi, etiikka ja estetiikka sulautuisivat toisiinsa. Ja tätä tarkoitusta varten hän pyrki kehittämään kokonaisvaltaisen maailmanselitysmallin, jossa kaikkien tieteiden päämäärät yhtyisivät ja jossa vallitsisi ihmisten välinen yhteys, veljeys ja rakkaus. Hänen maailmankatsomuksensa oli uskonnollinen, koska hänen näkemyksensä taustalla oli ajatus jumalallisesta voimasta, hengestä, joka pitää maailmaa koossa ja joka ohjaa kaikkea inhimillistä toimintaa.


title: Vladimir Solovjov

text: Inhimillisen ajattelun ja toiminnan päämääränä hänellä oli "jumal-ihmiskunta" (богочеловечество) ja tässä uudistuneessa ihmiskunnassa vallitsisi jumalallisen voiman ohjaama ihmisten välinen yhteys. Tätä päämäärää varten kristillisten kirkkojen tuli yhtyä kristillisen rakkauden hengessä. Solovjov uskoi myös Venäjän historialliseen rooliin maailman pelastajana ja sen kriisien ratkaisijana, mutta hän ei kannattanut ortodoksisen kirkon näkemyksiä sen ainoasta oikeasta opista.


title: Vladimir Solovjov

text: Hänen ajattelunsa sekä luomansa visiot että myytit vaikuttivat voimakkaasti 1900-luvun alun varhaismodernistiseen taiteeseen, erityisesti symbolismiin. Taiteessa hänen ihanteenaan oli harmonia, johon piti pyrkiä etsimällä kokonaisvaltaista maailmantulkintaa. Hänen filosofiassaan taiteella ja taiteilijalla oli keskeinen rooli jumal-ihmiskunnan syntymisessä, maailman perimmäisen selityksen sekä totuuden etsimisessä, koska taiteilija voi intuitionsa avulla päästä lähelle kaiken olevaisen ydintä, ja hänen on myös tulkittava sitä. Solovjovin mukaan taiteen tehtävä on uskonnollinen, sittemmin venäläiset symbolistit omaksuivat hänen näkemyksensä. Solovjovin ajatukset vaikuttivat muun muassa hänen veljenpoikansa Aleksandr Blokin sekä Andrei Belyin runouteen.


title: Vladimir Solovjov

text: Maailman sielu


title: Vladimir Solovjov

text: Hän uskoi löytävänsä maailmaa ohjaavan perimmäisen voiman mystisestä intuitiivisesta kokemuksesta. Runoissaan hän kertoo visiostaan. Voima, maailman sielu, ilmestyi hänelle naisen hahmossa, jota hän kutsui "Sofiaksi". Tällä nimellä hän viittaa ortodoksisen uskon Sofiaan ikuisen viisauden ja rakkauden ilmentymänä. Sofia on ikuinen naiseus (vetšnaja ženstvennost), jossa yhtyvät tieto ja rakkaus. Sen avulla on saavutettavissa kaiken ykseys. Sofian ilmestyminen viittaa myös viimeisten aikojen lähestymiseen ja olemassaolon arvoitusten ratkaisuun.


title: Vladimir Solovjov

text: Solovjovin luoma Sofian myyttinen hahmo puolestaan inspiroi monin tavoin 1900-luvun alun eri alojen taiteilijoita. Modernismin keskeisiä päämääriä oli suuri synteesi, ja naisen hahmo joka varioi eroottisesta esteettiseen ja moraalis-filosofiseen sai eritoten symbolistitaiteilijoiden teoksissa monenlaisia tulkintoja ja ilmiasuja.


title: Vladimir Solovjov

text: Solovjovin kirjoituksissa nousivat esiin myös viimeiset ajat ja eskatologiset profetiat. Nämäkin näkemykset vaikuttivat vuosisadan taitteen aatekeskusteluun ja taiteeseen. Hänen mukaansa uusi mongolien invaasio oli odotettavissa eli Venäjää uhkasi vaara idästä ja maan oli ratkaistava suhteensa tähän kauhuskenaarioon. Sen lisäksi tämä pakanallinen vaara uhkasi Venäjän kautta koko Eurooppaa ja universumia.


title: Vladimir Solovjov

text: Solovjovin "Venäjän idea" ilmestyi alun perin ranskaksi nimellä "L'idée russe" Pariisissa 1888. Kirjoituksessaan Solovjov kritisoi voimakkaasti slavofiilien "ekslusiivista" poissulkevaa tulkintaa venäläisyyden olemuksesta ja korostaa sen vastapainona Venäjän yleisinhimillistä roolia maailmanhistoriassa. Artikkeli Russkaja ideja ilmestyi venäjäksi ensi kertaa vuonna 1909 ja sen jälkeen useissa kokooma julkaisuissa.


title: Vladimir Solovjov

text: Kolme keskustelua


title: Vladimir Solovjov

text: Tämä näkemys tiivistyi Solovjovin visiossa hänen viimeiseksi jääneessä teoksessaan "Kolme keskustelua" (Tri razgovora, 1900), joka on toistaiseksi ainoa suomennettu Solovjovin teos (Otava 1912). Siinä hän luo kuvan Venäjälle idästä vyöryvistä massoista, jotka Venäjä torjuu voimallaan, voimalla, jossa yhdistyvät kaikki kristilliset uskot. Silloin Kristuksen on aika tulla toisen kerran. Ja silloin pakanalliset voimat tuhoutuvat ja vasta silloin syntyy ihmisten veljeyteen ja rakkauteen perustuva jumal-ihmiskunta, jossa yhtyvät kaikki kirkot ja uskonnot.


title: Vladimir Solovjov

text: Eritoten taiteilijoita kiehtoi Solovjovin profetiassa näkemys mongolivaarasta, ja Venäjän messiaanisesta tehtävästä sen pysäyttäjänä. Kaikkiaan koko 1900-luvun alun keskustelua ja tulevaisuudenkuvia uskonnollisista sosialistisiin hallitsi näkemys Venäjästä maailmanhistorian kohtalon näyttämönä, Euroopan ja koko universumin pelastajana.


title: Vladimir Solovjov

text: Venäläisessä 1900-luvun taitteen ajattelussa suhde itään oli monitasoinen. Itä koettiin uhkana, mutta samalla kaikkinaiset itäiset opit, okkultismi ja varsinkin teosofia, olivat Venäjällä erittäin suosittuja. Idästä etsittiin sitä intuitiivisen tiedon ja luomisen voimaa, jota läntinen tiede ja taide eivät kyenneet antamaan.


title: Vladimir Solovjov

text: 1990-luvun Venäjällä kaikki 1800- ja 1900-luvun taitteen uskonnollis-filosofiset ajattelijat kokivat renessanssin. Erityisen kiinnostuneita oltiin heidän yhteisestä näkemyksestään Venäjästä ja sen kansasta Jumalan valitsemana maailmanhistoriaan vaikuttavana suunnannäyttäjänä ja juuri tämä ajatus sai laajaa kannatusta.


title: Valkovatsa-aratit

text: Valkovatsa-aratit ("Pionites") on papukaijojen heimoon kuuluva lintusuku.


title: Beaujolais

text: Beaujolais on ranskalainen AOC (suojattu alkuperänimitys) viinintuotantoalue. Monet Beaujolaisviinit ovat erittäin kevyitä ja yleensä Gamay-rypäleestä valmistettuja.


title: Beaujolais

text: Beaujolais-alue sijaitsee Lyonin pohjoispuolella kattaen osin Rhônen departementin pohjoisosia ja Saône-et-Loiren eteläosia.


title: Beaujolais

text: Beaujolais-alueella on kolme AOC-merkintää:


title: Beaujolais

text: Beaujolais'sa tuotetaan myös Beaujolais Nouveau-viiniä, joka tuodaan myyntiin aina tuotantovuotensa marraskuun kolmantena torstaina.


title: Anna Paulowna

text: Anna Paulowna on lakkautettu kunta Pohjois-Hollannin provinssissa Alankomaissa. Asukkaita kunnassa oli 14 171 (30.6.2008) ja väestötiheys oli 190 as./km². Kunnan pinta-ala oli 78,81 neliökilometriä, josta vettä oli 4,38 km². Anna Paulownan pormestarina toimi Arnoud-Jan Pennink. Kunnan keskuspaikkakunta on samanniminen, kuin kuntakin.


title: Anna Paulowna

text: Vuonna 2012 kunnat Anna Paulowna, Niedorp, Wieringen ja Wieringermeer yhdityivät uudeksi kunnaksi Hollands Kroon.


title: Anna Paulowna

text: Anna Paulownan naapurikunnat olivat Wieringen ja Wieringermeer idässä, Niedorp etelässä, Zijpe lounaassa ja Den Helder luoteessa.


title: Anna Paulowna

text: Kunta oli saanut nimensä Anna Paulownapolder -nimiseltä polderilta, joka kuivattiin vuonna 1846 kuningas Vilhelm II:n valtakaudella. Tämä polderi nimettiin Vilhelm II:n vaimon Anna Pavlovnan mukaan ().


title: Anna Paulowna

text: Anna Paulownan pormestarina toimi Arnoud-Jan Pennink. Anna Paulownan kunnanvaltuustossa oli 15 paikkaa ja ne olivat jakaantuneet seuraavasti:


title: Vuoriaratit

text: Vuoriaratit ("Bolborhynchus") on papukaijojen heimoon kuuluva lintusuku.


title: Kiinteäpolttovälinen objektiivi

text: Kiinteäpolttovälisen objektiivin polttoväli on vakio ja siten sillä ei ole mahdollista zoomata. Kiinteäpolttovälinen objektiivi on kameroiden ensimmäinen objektiivityyppi ennen muuttuvapolttovälisen objektiivin (zoom-objektiivi) kehittämistä.


title: Kiinteäpolttovälinen objektiivi

text: Ennen zoom-objektiiveja kameroiden polttoväliä saatettiin muuttaa esimerkiksi laatikkokameroissa palkeen avulla, jolla objektiivin ja valotettavan filmin välinen etäisyys muuttui niiden välissä olevan palkeen supistuttua tai pidennyttyä siksi, että objektiivia liikuteltiin kiskoja pitkin eteen- tai taaksepäin.


title: Kiinteäpolttovälinen objektiivi

text: Kiinteäpolttovälisten objektiivien etuna on mm. rakenteen yksinkertaisuus ja nykyään useissa valokuvaamisen lajeissa suositaan kiinteäpolttovälisiä objektiiveja. Kiinteäpolttovälisissä objektiiveissa on myös yleensä parempi valovoima kuin muuttuvapolttovälisissä. Suurimmilla valotusaukoilla varustetut objektiivit ovat kiinteäpolttovälisiä.


title: Aleksi Vuorinen

text: Aleksi Risto Johannes Vuorinen (s. 11. maaliskuuta 1980 Helsinki) on suomalainen hiukkasfyysikko. Vuorinen sai vuonna 2008 Alexander von Humboldt -säätiön noin 1,2 miljoonan euron arvoisen Sofja Kovalevskaja -palkinnon.


title: Aleksi Vuorinen

text: Vuorinen valmistui ylioppilaaksi Helsingin normaalilyseosta vuonna 1998. Samana vuonna hän aloitti opinnot Helsingin yliopistossa. Filosofian maisteriksi hän valmistui 2001. Väiteltyään filosofian tohtoriksi teoreettisesta fysiikasta 20. joulukuuta 2003 Vuorinen sai vuonna 2004 Suomalaisen tiedeakatemian väitöskirjapalkinnon. Vuorisen väitöskirjan aihe oli ”"The Pressure of QCD at Finite Temperature and Quark Number Density"” eli ”Kvanttikromodynamiikan paine äärellisissä lämpötiloissa ja kvarkkien lukumäärätiheys”. Valmistumisensa jälkeen Vuorinen työskenteli Washingtonin yliopistossa vuosina 2004–2007 ja vuoden 2007 syksyllä Wienin teknillisessä yliopistossa Lise Meitner -stipendiaatin turvin. Vuonna 2008 Vuorinen teki tutkimusta CERNissä. Hän sai Helsingin yliopistosta dosentin arvon vuonna 2009.